
Christina Trejo, Dianne Croes 
y Noraisa Lispier den e 
certamen di Miss Aruba 2008 


Dianne Croes ta 

Miss Aruba 2008 pasK 




Minister Rudy Croes mes nota mantene su mes na lokeeta predica 

"Friends & Fami ly" cu kier un drempel 
dilanti su cas,tambe ta posibel ^ 7 


Cadåver haya riba baranca ta 
di persona cu ta sufri di nervio 



DIADOMINGO mainta, un persona 
canando riba baranca ta topa cu un ca- 
daver di un hende muher, benta riba e 
baranca pabou di e boca di Wariruri. 
Mesora el a notifica polis cu a manda e 
instancianan concerni n’e sitio. 

Den prome instante, polis no por a 
haya identidad di e persona, pero 
despues di un investigacion a bin 
resulta cu ta trata di e muher Marie 


Coromoto Ciera Colon, casa cu Varis, 
naci dia 20 di september 1979 naci na 
Venezuela. 

E victima, siman pasa caba a intenta 
contra su bida, bebiendo un cantidad 
di pilder, pero a hay’e net na tempo, 
ora cu el a sali cu su auto pa bay me- 
sun direccion cu mas o menos a hay’e 
ayera mainta. 

E dia ey, ambulance a hibe poli pa 


tratamento y segun informacion, el 
a keda interna na PAAZ, pero cu sea 
diasabra of diadomingo, el a logra 
sali y a dicidi di ehecuta su plan lam- 
entable aki. 

Segun informacion cu e ta un persona 
cu ta paciente di PAAZ. Na bida e ta- 
bata biba na Sombre 32-A. Dokter a 
constata morto pa 10.35 di mainta 
diadomingo. 

Segun conseho di DOW cu ta data di 2005 

“Sleeping Police” como reduccion di velocidad ta 
ILEGAL y contra decisionnan tuma caba 


Y mas ainda riba caminda grandi of secundario 




KICO cu Minister di Husticia 
Rudy Croes bisa pa hustifica 
su ordo duna pa pone “Polis 
Drumi” pa BAHA OF REDUCI 
VELOCIDAD, ta contra ley. E 
por haya conseho positivo di 
Departamento Legislativo y Hu- 
ridico pa via un buraco, usando 
un decreto gubernamental, pa 
instala e drempelnan aki, pero 
e expertonan di caminda DOW 
ta bisa cu nan no esun corecto 
pa usa. 

Esaki DOW a bisa den un carta 
cu el a manda pa Minister di 
Infrastructura, drs. Marisol 
Lopez Tromp for di ana 2005. Y 
tog Minister di Infrasctura a.i., 
kende ta Nelson Oduber tambe 
a keda pusha te cu a otorga 
e trabao aki pa colmo tambe 
na un compania priva y no na 
DOW, un compania di famia, 
pa cual awe e slogan ta bira mas 
valido: “Friends & Family”. 
AWEMainta haya copia di un 
carta cu DOW a manda pa Min¬ 
ister di Husticia, Rudy Croes, 
ora cu e mandatario a informa 
nan di e fecha cu ta bay cuminsa 
instala e aparatonan aki riba 
caminda. Y tambe copia di e 
cartanan aki cu a wordo manda 
den pasado caba p’e titular di 
Infrastructura, drs. Marisol 
Lopez-Tromp, cual tin practica- 
mente e mesun contenido. 

DOW entre otro ta bisa den nan 


carta cu nan no ta duda den e 
bon intencionnan di e Minister 
di Husticia y Minister di Infra- 
structra a.i. pa pone e asina 
yama “verkeersdrempel” pa 
garantisa seguridad di e peat- 
onnan. PERO nan uso pa logra 
REDUCI VELOCIDAD NO TA 
REGLA den Landsverordening 
Wegverkeer y den e otro deci¬ 
sionnan regia pa cu esaki. 

Pero tambe ta reconoce cu e 
manera cu e Departamento 
Legal di Gobierno a conseha 
e mandatario pa haci esaki, ta 
factibel. 

CONSEHO 2005 
Pero na mesun momento DOW 
ta bisa e mandatario cu den 
un carta fecha 1 di september, 
2005, ya caba nan a a conseha 
pa haci uso di loke nan yama 
“oversteekplateau” enbes di 
e “polis drumi”, ya cu e ora e 
seguridad di e peaton cu ta 
cruza caya ta wordo garantiza y 
tambe eventual dano na vehicu- 
lonan di motor ta keda limita. 
Pero tambe nan a bisa cu atrobe 
e “oversteekplateau” na cualkier 
caminda pa simplemente reduci 
velocidad no ta factibel. 

Principalmente no ta deseabel 
riba camindanan caminda cu 
tin e funcion primario pa laga 
e fluho di trafico bay mas liher 
y sigur, pa bini cu e cosnan aki, 
pasobra e ta reduci e capacidad 


di e caminda pa cumpli cu su 
funcion. 

Su introduccion tog lo causa 
formacion di filanan riba ca¬ 
mindanan cu ya caba ta druk. 
Ademas, segun DOW, ta existi 
e riesgo cu e tin un efecto con- 
trario y tambe peligroso pa 
situacion di trafico. 

CONSEHO 

E ariba menciona ta moti- 
bo cu DOW a conseha Min¬ 
ister di Husticia y Minister 
di Infrastructura pa instala e 
“oversteekplateau”nan sola- 
mente den areanan residencial, 
caminda tin cayanan disena 
specialmente pa recreacion 
y vivienda. Y riba e camind¬ 
anan aki seguridad di peaton of 
muchanan hungando riba caya 
impor tante. 

DOW a manda hasta un ilustra- 
cion p’e mandatario pa splica 
con e camindanan aki na Aruba 
ta wordo dividi den diferente 
categoria. 

Y tambe ta bisa cu e manera 
aki cu nan ta mira e situacion 
y conseho cu nan di DOW a 
duna, ya caba a wordo aproba 
pa Minister di Infrastructura, 
drs. Marisol Lopez-Tromp y su 
reemplazante riba 22 mei 2008 
y 5 di januari 2006 RESPEC- 
TIVAMENTE. 

Den e carta DOW ta manda “tik 
op de vingers” di e mandatario 


concerni na momento cu nan 
bisa cu e accionnan bon inten- 
ciona di Minister di Husticia y 
Minister di Infrastructura a.i. 
ta bay en contra di decisionnan 
tuma caba y ta conduci na bru- 
hamento, situacionnan insigur 
den trafico y casonan di dano. 
Esaki pasobra den e carta cu 
DOW a haya di e Minister na 
juli ultimo, tin caminda grandi 
senala pa pone”polis drumi”. 
Ademas cu ta bay tin “dou- 
blures” pasobra DOW ya caba 
tin aprobacion duna na Playa 
Linda, Paseo Herenciay Westin 
papone “oversteekplateau” riba 


Juan Enrique Irausquin Blvd 
bao control di DOW. 

PONE PARO 

Na final di e carta di DOW, 
fecha 18 di juli 2008, DOW ta 
bisa cu mirando e puntonan 
cu nan ta trece dilanti, nan 
ta pidi pa pone un stop na 
ponemento di “Polis Drumi”; 
reconsidera e decision tuma 
pa pone “Polis Drumi”; y duna 
KPA den cooperacion cu DOW 
e posibilidad pa inventarisa e 
consecuencianan di ponemento 
di drempel. 

Te aki e carta pisa di DOW. 

Gobierno di MEP cla pa introduci medidanan 

di AZV riba pueblo 

Den scuridad di anochi a traha un Landsbesluit pa implementnan 



AWEMAINTA a haya un co- 
pia di un besluit di Conseho di 
Minister caminda nan ta pidi 
e comision di AZV conseho 
riba un Landsbesluit(LB) pa 
implementa e medidanan 
contra pueblo relaciona cu 
AZV. Esaki a wordo firma for 
di dia 10 di juli pasa. 

Den e toelichting por lesa cu e 
situacion financiero di AZV no 
por warda mas riba e comision 
di AZV cu lo mester a presenta 
un solucion structural pa cu e 
problema di AZV. 

Cu otro palabra aki por bisa cu 
gobierno no ta dispuesto pa 
hinca placa den AZV, pasobra 
e grupo di friends & family 
mester di esaki. Placa pa yuda 
pueblo cu ya caba ta pasando 
den momentonan dificil no 
tin, pero si tin pa sigui paga 
abogadonanfamia, consultant 
y huurmento di edificio di 
famia y amigonan. 

Den e LB por lesa cu intencion 
di gobierno ta pa bin ccu e 
medidanan aki for di 1 di au¬ 
gustus 2008 pa un periodo di 
un aha, esaki ya caba ta indica 
cu MEP preparando su mes pa 
eleccion otro ana seguramente 
lo a bin na pueblo y bisa cu 
nan tin pueblo na pecho y dor 
di esey nan lo elimina e medi¬ 
danan aki, purba asina di tira 
santo den wowo di pueblo. 
Contenido di e LB ta basa com- 
pletamente riba e recomenda- 


cionnan cu AZV a entrega na 
gobierno caminda ta papia di 
eigenbidrage pa tur sorto di 
cos. Unico cu gobierno a laga 
afor ta aumento di prima. 

Es decir, Nel Oduber y su min¬ 
isternan kier pa cada biaha cu 
un persona bishita un dokter 
di cas buscando su salud, e 
paga 10 florin pa consulta. Ora 
ya caba e persona a paga e 10 
florin aki y dokter a mande 
un serie di remedi, e pober 
persona aki mester tene na 
cuenta cu pa cada remedi cu 
e busca na botica e mester bai 
paga 3 florin. Si e dokter a 
mande 4 remedi, e lo mester 
paga 12 florin. 

Tristo ta cu intencion di e 
ministernan di MEP ta pa cada 
biaha un persona bai eerste 
hulp na Hospital of na Centro 
Medico na San Nicolas, el lo 
mester bai paga 15 florin, a 
no ser cu e persona wordo 
interna. Cu otro palabra, ora 
un persona haya un accident y 
e kibra su pia, braza, enkel, of 
cualkier otro parti di curpa cu 
no mester di hospitalizacion, 
e lo haya su mes obliga di 
paga 15 florin. Tambe ora un 
persona mester bai eerste hulp 
pa cambia catheter, pa kita 
gibs, of cualkier otro proceso 
medico cu mester tuma lugar 
eyden, tambe nan mester bai 
paga 15 florin. 

Den e casonan aki muchanan 


te cu 6 aha no lo mester paga 
e eigenbijdrage aki. 

Pa finaliza un persona cu 
mester di atencion di un fi- 
sioterapeuta tambe mester 
paga un suma di 15 florin pa 
machtiging. 

Esaki ta un muestra di un 
abuso total contra nos pobla- 
cion cu ya for di basta tempo 
mester confronta e situacion 
dificil di un aumento di costo 
di bida danki na tur e me¬ 
didanan implementa pa e 
propio gobierno cu ta bisa 
cu nan ta un gobierno social 
cu interes di nos pueblo na 
pecho. Awor no solamente 
mester purba sobrevivi cu e 
situacion deplorabel aki, pero 
mester purba wak for di unda 
por haya placa pa busca nos 
salud, de lo contrario e indice 
di mortalidad na Aruba lo aua- 
menta drasticamente y e ora 
ey lo por bisa Mata E Pueblo 
literalmente. 

Mientras tanto nos di AWE- 
Mainta a haya e informacion 
cu a pesar cu e LB aki di me¬ 
didanan di AZV no a wordo 
implementa ainda, ya caba 
tin dokternan ta funcionando 
a base di e medidanan stipula 
den dje. Siman pasa ora un 
pacient a acudi serca cierto 
dokter di cas, el a wordo cobra 
10 florin caba. Tambe mester 
menciona cu un pacient cu a 
wordo manda pa Centro Med¬ 


ico na San Nicolas a wordo 
cobra 22 florin pa un dokter cu 
ni sikiera a wak’e, solamente 
pa dune aigun pilder pa su 
problema di presion halto. 
Nel Oduber, Promer Minister 
di Aruba mientras tanto ta 
bisa cu Aruba mester bai na 
un seguro medico manera 
Hulanda tin caminda cu e bi- 
jdrage minimo ta 300 florin, es 
decir, su deseo lo ta pa pone un 


otro medida riba nos pueblo, 
uno di 300 florin nada menos 
y nada mas. Pe, no por ta asina 
cu un hende ta contribui sola¬ 
mente cu 15 florin y ta haya 
tratamentonan miyonario. Po- 
siblemente e no ta compronde 
cu tin hende no tin mas placa 
pa contribui na e fondo di AZV 
dor di tur e medidanan cu su 
gobierno a pone riba lomba 
di pueblo. 

Fiesta di tur fin di siman ta sigui 


UN biaha mas, polis ta ser manda diadomingo madruga banda di Cicle K, pasobra tin un fiesta pub- 
lico ta tumando lugar. Autonan ta yega, habri baul, den cual tin masha hopi bebida, habri portanan 
di auto, pa musica sona mas duro y asina organisa un fiesta publico, sin importa si tin hende den 
becindario cu ta goza di nan sono. Y pa aigun ora mas lat, misa ta cuminsa. Polis a bolbe core cu tur 
hende for di e sitio publico aki. 


Supuesto pelea a resulta tin 
hende ta papia demasiado duro 



DIABIERNA anochi a drenta informe cu na Sabana Blanco, banda di e stacion di gasoline di Texaco 
na Wayaca lo tin un pelea andando y unda cu tambe tin arma envolvi. Inmediatamente varios patruya 
policial a ser dirigi n’e sitio, pero na nan yegada nan no a bin haya ningun pelea. 

Pero ta parce cu aigun hende lo tabata papiando den voz halto y un of mas persona cu a pasa lo a 
tende esaki, keriendo lo tin un pelea arma, pero polis no a mira nada particular y a continua cu nan 
patruya. 


Hulanda no lo mete den decision di 
salarionan na Ministerio Publico 



EX Procurador General in- 


terino, Nico Jorg a pidi na april 
pasa na Conseho di Minister 
di Reino pa elimina e decision 
Arubano pa baha e salarionan 
di officiernan di husticia y asina 
pone un fin na falta di personal 
den Ministerio Publico. Siman 
pasa Conseho di Minister di 
Reino a rechaza e peticion aki 
y Secretario di Estado Ank 
Bijleveld a indica cu e ta spera 
cu Aruba mes lo soluciona e 
problema aki. 

T’asina cu aigun tempo pasa ora 
tabata trata e solicitud di dos 


candidatonan pa ocupa 2 di e 6 
posicionnan habri como offici¬ 
ernan di hustica na Ministerio 
Publico a indica cu lo reduci e 
salario di e officiernan di hus¬ 
ticia, y manera tabata logico, e 
dos personanan aki a retira nan 
candidatura. 

Bijleveld a expresa cu e ta pre- 
ocupa cu e situacion aki ta 
preocupante, pero e ta spera 
cu despues di su conversacion 
cu Premier Oduber, e problema 
lo por wordo resolvi na Aruba 
mes. 


Na un manera inexplicable, 

Ladronnan ta horta 10 
mil florin for di caha 
fuerte di Burger King 

Presencia di polis a wordo pidi diasabra anochi na Burger 
King, unda ladronnan a logra habri e caha fuerte y a bay cu 
aigun caha chikito cu tin den e caha. Segun informacion e 
alarma no a bay n’e momento di e ladronisia, pero despues a 
wordo activa. Informacion cu polis a haya cu supuestamente 
ta trata di un incide job, como cu aigun dia prome, e negoshi 
a kita dos trahador for di trabao. E cantidad di placa cu nan 
a bay cune ta di 10 mil florin. 


Aveo cu a somenta, a wordo 
haya na Plaza di Comercio 



FOR di Jimmy’s Place, aigun persona a dicidi di bay cu un 
auto Aveo, diadomingo madruga. Patruyando, polis a bin haya 
e auto den e parkinglot dilanti di Djispie’s na Playa mes. Segun 
e dono e unico cos cu e ta haya falta di dje ta, ta su celular. 
Lo mester ta hende di su mesun grupo, cu a dicidi di haci un 
wega cu e dono 


Nel Oduber ta expresa cu e no lo 
traha cama pa ningun hende mas 
Caha di pueblo lo keda bashi? 

NEL Oduber a duna di conoce cu su gobierno no lo traha 
cama pa ningun hende mas. “Si mester pasa cualkier circun- 
stancia raro cu nos gobierno, lo mi sa y mi tin un habilidad 
pa kita cantidad di cos si cualkier dia mi bai djei anto esun 
cu bin despues mira con e ta bai goberna y di unda e ta haya 
placa. Mescos cu nos a haya Aruba na 2001 y na 89 nos no ta 
traha pa ningun gobierno mas”. Esey ta palabranan textual 
di Promer Minister Nel Oduber. 

Si interpreta esaki por bisa cu loke e kiermen cu esaki ta cu 
e lo zorg pa caha di pueblo keda bashi na momento cu MEP 
no ta den gobierno mas y cu e sa con pa haci esaki. Riba e 
ultimo aki sigur cu no tin duda, pasobra esey ta loke nan a 
demostra no solamente for di 2001 pa awor, pero tambe for 
di 89 pa 94, caminda loke nan a haci ta hinca man den cartera 
di pueblo pa enrikece friends & family. Ta tristo si pa scucha 
un Promer Minister cu lo mester tin interes di su pueblo na 
pecho, expresa su mes di e forma ey, caminda e ta indica cu 
e rencor politico ta bal mas cu interes general di Aruba. 

N.V. ELMAR 

Wilhelminastraat 110 RO. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website: www.elmar.aw 
E-mail: info@elmar.aw 

ADVERTENTIE 

N.V. ELECTRICITEIT-MAATSCHAPPIJ "ARUBA" (ELMAR) 
brengt hiermede ter kennis van haar verbruikers dat de brandstoftoeslag, 
overeenkomstig het bepaalde in de"Aansluitvoorwaarden"met ingang van: 

1 augustus 2008:38,55 cent per kWh 

zal bedragen. 

Aumento brandstofclausule 1 augustus 2008. 

Brandstofclausule ta forma un averahe di 71 % di un recibo di electricidad" 

Durante luna di juni e prijs di "fuel oil"a alcansa un prijs maximo di casi $.110 pa barril. Manera ta 
conoci,W.E.B. Aruba N.V.ta calcula na final di tur luna e prijs averahe di e"fuel oil"durante e luna en 
cuestion y ta adapta, si ta necesario e tarifa di brandstofclausule cu e ta cobra N.V. ELMAR pa e luna 
siguiente. 

Over e luna juni 2008 e prijs averahe tawata $82,50 pa cada barril di "fuel oil"y esaki tawata tin como 
resultado cu e tarifa cu N.V. ELMAR a cobra su consumidornan over luna di juli 2008 ta casi 33,5 cent pa 
cada kWh. 

E prijs averahe di "fuel oil"cu WEB ta cobra ELMAR over di luna di juli 2008 a aumenta pa $95 pa barril, 
locual ta nifica cu pa luna di augustus 2008, e tarifa di brandstofclausule ta aumenta pa casi 38,6 cent 
per kWh. Desde februari 2007 pa 1 augustus 2008 e"brandstofclausule"a conoce un aumento di 23,4 
cent, locual ta encera un aumento di 150 %. 

N.V. ELMAR su contribucion ta keda limita den un solucion pa e gasto enorme aki. Mescos cu den 
pasado, e unico solucion a corto plazo ta di reduci e consumo. Informacion con pa reduci e consumo ta 
obtenible na nos empresa y por medio di nos programa "Conoce bo Consumo"den cual nos special- 
istanan ta asisti e consumidor con lo por reduci e consumo. 

Nos ta den e lunanan mas calor di anja, locual ta nifica cu e consumo mensual di energia ta bay 
aumenta tambe pa motibo di e calor,y lo resulta den un recibo mucho mas halto,ya cu net awor ta bay 
aplica tambe un aumento di e tarifa di brandstofclausule. 

E adaptacion di e deposito ariba e recibo mensual tambe por tin su efecto dependiendo di e ahuste. Pa 
evita otro aumento pa motibo di e adaptacion, Gerencia a tuma e 

decision pa loke ta concerni e recibo di e luna di juli, augustus y september 2008 pa congela e adapt¬ 
acion di e deposito pa nos consumidornan domestico. Lo congela tur 

adaptacion cu ta nifica un aumento ariba e recibo mientras un adaptacion di e deposito cu ta nifica un 
rebaho di e cuenta si ta keda efectivo. 

Burachi y asina 
mes e kier stuur 



UN Hulandes-Macamba t’asina pata-pata y asina mes e kier 
subi su auto y bay su destino. Polis cu tabata den becindario, 
esta banda di Royal Plaza. Polis a papia cune, pero mirando 
cu e Hulandes aki no por stuur, a sake y bay cune pa dun’e un 
lift pa e por bai sosega su curpa na su propio cas. 


Despues di un razzia den oranan di madruga 


Polis a bolbe detene 
un persona relaciona 
cu arma di candela 



RELACIONA cu e caso cu e investigacion cu polisnan ta 
trahando riba dje, unda a tuma lugar tiroteo, na Dakota 
como na Havana y den becindario di Julianastraat, diasabra 
madruga polis hunto cu Team di Aresto a bolbe tene un razzia 
den Ranchostraat. Pasobra for di e investigacion ta saliendo 
na cla cu e persona, A.T.T., tin e arma di candela cu a ser usa 
den e diferente casonan di tiroteo. 

Den un razzia anterior, A.T.T. no a keda deteni, pero si t’asina 
cu polis a keda vigil’e como un sospechoso cu ta trafica den 
droga, pero tambe ta portador di arma di candela. Polis y 
Recherche ta trahando duro riba e caso y probablemente 
lo tin mas detencion cu lo cay proximamente. Cu A.T.T. e 
cantidad di hende deteni a bira awor 12. 


Varios negoshi ta sigui reta autoridad 
y no ta sera n’e ora stipula 



POLIS den fin di siman, a bolbe ta haya nan mes ta sera varios club nocturno. Fuera di e caso di 
Jimmy’s, patruya policial a haya nan ta sera Grammy’s cu ta situa na Playa, cu a pasa e ora di su 
sierre y un biaha mas, Lekker na Palm Beach. Parce cu e ultimo aki, ni maske cuanto boet e lo a haya 
caba, no ta import’e, con tal e por sigui gana su placa. Polis a sera ambos lugar. Si autoridadnan 
competente no actua cu man mas duro, e problema aki lo sigui tur fin di siman. 


Mercedes Benz haya cu glas kibra 



NO ta conoci, si e auto aki ta procedente di joyriding, pero el a ser haya para banda di caminda na 
Paradera. Polis a nota tambe cu e glas patras ta kibra. A dicidi di laga takel e auto aki y laga su dono 
reclam’e y determina si el a dana of el a ser horta. 

Minister Rudy Croes mes no ta 
mantene su mes na loke e ta predica 


MINISTER di Husticia, Rudy 
Croes ta papia algo, haci otro. 
Nos a bin descubri, cu e “sleep- 
ing police” no ta wordo poni 
solamente dilanti di un zebra- 
pad, pero tambe riba caminda 
cu no ta necesario.Prueba di 
esaki ta na Simeon Antonio, 
unda dilanti di un cas di un 
abogado, liga cu partido MEP, 
ey nan a pone polis drumi. Pa 
kende? Ta Minister Rudy Croes 
so por spllica.AWEMainta den e 
edicion aki ta publica un carta 
di Departamento di Obranan 
Publico, cu ta splica cu loke cu 
Minister di Husticia, Rudy Croes 
ta haciendo, ta ilegal. Pero asina 
mes, contra di tur regia, Minis¬ 
ter Rudy Croes a cuminsa pone 
e drempelnan riba caminda. 
Pueblo a haci hopi pregunta 
sin haya contesta riba nan te 
ainda. E proyecto aki ta pre- 
supuesta? Cuanto el a costa? 
Kico a palabra den e combenio 
encuanto garantfa, mantencion 
reparacion y eventual gastonan 
pa danonan ocasiona? 

Ta con yama e compania cu a 
busca y ta pegando esakinan? 
E ta registra na Cåmara di Co- 
mercio? Kico t’e doelstelling 
di e compania aki, e tin algo di 
håber cu trafico? Kico un com¬ 
pania di welder tin di haci den 
e area di trafico? Esaki lo por 
nifica cu pronto un compania di 
chica pos lo por cuminza instala 
luznan di trafico tambe. D.O.W. 
claramente a duna su conseho, 
pero Gobierno aki ta pone nan 
un banda. Polis tambe sa cu e 
ponemento di e polisnan drumi 
aki ta ilegal, pero nan tambe ta 
participa n’e weganan aki. 

Con bo kier pa pueblo respeta 
polis? DOW si a haci un estu- 
dio riba e otro posibilidad y a 
recomenda kico pa haci, pero 
e gobernantenan aki no a duna 
oido y ta haci y deshaci manera 
nan ta haya ta bon. 

Den fin di siman, por a mira 
varios di e polisnan drumi, a 
cuminsa “lanta” y e bolsnan ta 
keda kita y forma un peliger. 
Diadomingo por a mira, con 
polis mes ta yuda pa lapi nan 
atrobe. Den pueblo ta reina e 
impresion cu Alto Comisario di 


Polis, Peter de Witte ta perdi- 
endo credibilidad pa su miedo 
pa actua. Pasobra e sa cu e 
drempelnan aki ta contra ley 
y no tin permiso. Anto e como 
hefe di polis t’e unico cu por 


laga kita nan. Pero pakiko e no 
a haci’e ainda? Pa miedo? 
“Meneer de Witte onze toekomst 
is in uw hånd stop dit voordat 
dit U in een dubieuze positie 
stopt”. 

Manehador burachi 
ta causa accidente 
y ta keda deteni 




DIADOMINGO mainta, un poco pazuid di Marriott Regen- 
cy, un pareha hoben ta riba un scooter y kier subi caminda. 
Como cu e mucha homber tabata basta bebi den oranan 
tempran no por a domina su scooter y ta dal abao. 

E mucha muher cu ta pasahero riba e scooter, a keda basta 
herida y tabata keha di masha dolor. Ambulance a presenta 
y a hibe hospital. E manehador tambe kier a bay den ambu¬ 
lance, pero debi cu e t’asina burachi, personal di ambulance 
no a permiti’e y ademas e no tabata herida. El a cumina lanta 
voz cu personal di ambulance, bisando cu awor si e ta bay 
haci peor cu su scooter, a pone cu polis a detene y hiba Warda 
di Polis, unda e lo a haya un cel gratis, ta ora cu e bira bon. 


Tremendo pelea na Jimmy’s Place 



MASHA polis mes mester a ser manda pa Jimmys’ Place, pasobra tin un pelea masha grandi lo ta 
tumando lugar, asina e informacion a drenta. Ora cu e polisnan a yega, nan a bin haya dos mucha 
muher masha altera y un di nan ta herida, pero parce cu el a herida su mes den dicho estableci- 
mento. Mirando e ora, y cu e negoshi mester ta sera caba, polis a dicidi di core cu tur hende y obliga 
e operador pa sera e negochi. 


David L. a saca su rabia y kibra aigun vitrina 



DESPUES di certamen di Miss Aruba, a surgi un problema paden y e guardianan a saca un persona, 
cu a keda identifica como David L. E persona aki a bringa paden despues cu e certamen a caba, y no 
tin nada di haci cu e eleccion mes. Den su rabia, el a dicidi cana bay pa su auto, y a dicidi di basha 
un vitrina di un restaurant Chinees, cu ta den becindario. Polis a bay cune y e tin e cuenta pa paga 


awor. 

Autonan cu e consumo di 

gasoline mas abOU den 
nan dase 




TOYOTA 


It’s time to buy your 
brand new TOYOTA now! 


Garantia di 3 ana of 

100.000 km 
(esun cu yega promer) 


Afi. 1.000 na gasoline 

pa cada compra di un 
Toyota Yaris 


un service contract cu 

ta inclui den bo pago mensual di 
tur !una 


E miho stock di pieza 
pa asina mantene bo 
auto den bon condicion 


No.l na Aruba 

den departamento di 
Service y Bodyshop 


A'V 


BH 


Open: 
Saturdays 
9anra - 1 pm 


Monday-Friday 
8am - 5:30pm 


Camacuri 8 - Tel. 582-4455 
www.toyotaamba.com 
info@toyotaaruba.com 


(jordia 

Planea un periodo di vakantie yen di actividada 


FUNDACION 



P.Q Box 268 

ORANJFSMd 

AiujbA, Durch CarW)can 


PA hopi mayor y mucha e pe¬ 
riodo di vakantie di scol ta un 
periodo largo. Kico pa haci? Tin 
mayor cu ta sinti nan culpabel, 
pasobra nan ta pensa cu nan no 
ta pasa bastante tempo cu nan 
yiu, specialmente si nan mes no 
tin vakantie. 

Pero tin hopi actividad cu por 
haci durante e periodo aki. 
Apesar cu mayornan ta traha 
por planea momentonan spe¬ 
cial pa haci cosnan hunto cu 
nan yiunan. 

Hunto cu e muchanan bo por 
pensa kico pa haci. Tur mi- 
embro di famia ta bin cu idea 
dilanti y asina henter famia 
hunto ta planea e actividadnan. 
E muchanan por traha un calen- 
der grandi y scirbi tur actividad 


planea. Asina henter famia sa 
kico e plannan ta. 

E punto principal ta cu bo ta 
planea e tempo cu bo ta pasa 

hunto cu bo viufnan) . Si bo 
no haci esey e dianan por pasa 
sin cu boso a haci algo special 
hunto. 

Aki ta sigui un ehempel di un 
schema di actividad. Cada dia 
di siman tin 6 actividad planea, 
kier men tin hopi actividad pa 
scoge. Nos ta sigur cu abo y bo 
yiunan lo tin hopi idea mas. 
Dialuna □ L e s a 

un storia cu bo yiu tocante 
Aruba di antes; □ Graba 

un storia cu bo yiu ta conta 
of aigun cantica cu bo yiu ta 
canta; □ Hunga un wega cu 
tin hopi movecion, p.e. kak’i 
sconde of softball, frisbee; 

□ Prepara popcorn y wak hunto 
un video/dvd of un programa 
di television; □ Keiro na pia; 
cana den bario of den mondi; 

□ Bishita Aruban Model Trains 
Museum na Koolbaaibergweg 
12, (tel. 584-7321). 


iamars □ Mira album di portret 
y conta bo yiu di e tempo cu 
e tabata chikito; Si bo no tin 
album di portret, awor bo por 
cuminsa traha riba dje. □ Traha 
algo di obra di man; □ Traha 
un tent den cura y pasa parti di 
dia aden of haci picnic aden; □ 
Cushina pafo riba grill; □ Pone 
musica toca y haci contest di 
baliamento cu hurado acerca; 
□ Bishita Museo di Deporte na 
Alto Vista (tel. 965-6673). 

Diarazon □ Traha un puzzel 
grandi y peg’e riba palo; □ Subi 
Hooiberg; □ Traha un buki di 
receta di e cumindanan preferi 
di boso famia; □ Traha frio di 
lechi of frio di jello; □ Wak cine 
7or anochi na Bibilioteca San 
Nicolas (tin cine tur diarazon 
durante vakantie); □ Organisa 
un torneo di kiniki 

Diahuebs □ Bishita Hoffi Chaba- 
lito na Sta. Rosa; □ Wak cine 
7or anochi den cura patras di 
Biblioteca Nacional na Playa; 
(tin cine tur diahuebs durante 


vakantie); □ Drecha cashinan 
di pana y saca tur loke no ta usa 
mas; □ Siha bo yiu cushina un 
cuminda tipico; □ Hunga wega 
di mesa manera memory, mens 
erger je niet, carta, domino, 
kwartet; □ Organisa un show di 
talento den laga tur miembro di 
famia participa; 

Diabierna □ Bishita museo di 
Aloe na Pitastraat (tel. 588- 
3222); □ Cana mainta of atardi 
den duinen patras di faro; □ 
Traha koeki of bolo; □ Cuminsa 
un coleccion, p.e. coleccion di 
petchi, moneda, cocolishi; □ 
Drecha cosnan di hunga kibra; 

□ Hinca un comedia den otro 
y actu’e. 

Diasabra □ Bay landa na Com- 
munity Pool na San Nicolas 
of na Pisina Olimpico; na Sa- 
vaneta; □ Limpia cura 

y planta mata chikito man¬ 
era magdalena, tuturutu; □ 
Hunga entre 4’or pa 6.30’or den 
Parke Tirakochi na Savaneta; 

□ Planta simia di berdura 
of fruta den cura; □ Bay 


lama; □ Bay pisca anochi. 

Diadomingo □ Bishita Sanctu- 
ario di Burico na Santa Lucia 
(ta habri entre 10 y 3 or atardi); 

□ Drumi pafor den cura riba 
lomba, wak nubianan pasa 
y conta otro ki figura bo ta 
mira den e nubianan; □ Hunga 
turista y bishita diferente sitio 
turistico; □ Traha un stamboek 
di famia; □ Bay picnic y hunga 
wega den Parke Wilhelmina; 

□ Bishita Museo Archeologico 
(tel. 582-8979). 

E momentonan cu boso ta pasa 
hunto cu otro lo ta momento¬ 
nan special pa e muchanan. Cu 
gozo nan lo keda recorda nan 
despues. 

Articulo traha pa Fundacion Pa 
Nos Muchanan. 

Pa mas informacion of pre- 
gunta por aserca Fundacion 
Pa Nos Muchanan libremente 
na Cumana 2 of via telefon 
583-4247 / 588-0856, fax 583- 
5658 of email: info@fpnm.aw 
Website: www.fpnm.aw . 


Charla informativo: con pa prepara bo 
boto pa temporada di horcan 


DIABIERNA venidero, dia 8 
di augustus 2008, tur piscado, 
dono di boto y publico general 
ta invita pa presencia un charla 
tocante horcan y con pa prepara 
boto pa temporada di horcan. 
Experto local Bibi Arends di 
Oficina di Calamidad lo elabora 
riba puntonan di atencion re- 
gardando horcan y duna in¬ 
formacion cu tur dono di boto 
mester sa pa prepara di ante- 
mano y asina proteha nan boto. 
E presentacion ta acompana pa 
material audio visual y tambe 
foyetonan pa facilita piscado y 
dono di boto haci e preparacion 
necesario pa preveni perdida di 
material innecesario. 

Na comienso di juli ultimo e 
temporada di horcan oficial- 
mente a cuminsa y e proximo 
lunanan lo ta e peak di activi¬ 
dad pa nos area. Na 1999 rabo 


di Horcan Lenny a laga un saldo 
di 20 boto di piscado kibra y 
hopi dano material na henter 
nos costa pabao. Na 2004 Ivan 
tambe a trece hopi ola halto y 
mas recientemente horcannan 
Dean y Felix, a pasa hopi cerca. 
Loke nos a sina ta, cu nos mester 
ta mihor prepara. Preparacion, 
prevencion ta mihor cos cu un 
dono di boto por haci. 

Bo sa kico bo tin di haci? 

Si tin un aviso di horcan, abo 
sa ki paso preventivo bo mester 
tuma? Kico bo lo haci cu bo 
boto? Unda bo ta hibele? Con 
bo ta marele? Tur esakinan ta 
cosnan cu di antemano mester 
ta prepara, ya cu unabes bati 
alarma, e accionnan mester ta 
rapido. Abo como dono di boto, 
bo tin bo plan di accion cla? 
Conseho pa preparacion: 
Diaberma awor Bibi Arends lo 
duna un presentacion audio- 


visual sumamente al caso y 
hopi interesante, acompana pa 
material audiovisual y tambe 
partiendo varios foyeto infor¬ 
mativo. Bin haya consehonan 
balioso cu por yuda bo scapa 
bo boto, reduci perdida y yuda 
otronan den caso di alarma. 

E portanan di e sala di reunion 
na di dos piso di e centro ta 
habri for di 7:30 di anochi y e 
presentacion mes ta cuminsa 
8’or en punto. Bin tempran pa 
sigura un bon lugar, diabierna 
awor 8 di augustus 2008 na 
Centro di Pesca Hadicurari na 
Berea di Piscado 1 na Noord. 
Despues di e presentacion tin 
oportunidad pa haci pregunta 
y intercambia cu e invitado y 
demas usuario di e centro. Lo 
clausura e anochi cu e tradicio- 
nal hospitalidad di Hadicurari. 
Un y tur ta bon bini. Entrada ta 
completamente gratis. 


Inscripcion pa Avondmavo 
y Middagmavo 

Pa inscribi ta necesario pa trece: 

1. diploma of cijferlijst 

2. papel di inscripcion di Censo (di All. 5,—) 

3. un I.D. valido (paspoort, cedula of rijbewijs) 

4. pa le - 2e - 4e klas Afl. 150,-; 
pa 3e klas All. 200,— 

Dianan di inscripcion ta: 

Pa Avondmavo: Na Oranjestad, lugar EPI 

Diamars 5 di Augustus di 6’or pa 7.30 di anochi 

Pa Avond- y Middagmavo: Na San Nicolaas, 
lugar Gen. Abraham de Veerschool 

Diaranson 6 di Augustus di 6’or pa 7.30 di anochi 

Nos kier a recorda tur studiante di 3e klas pa 
entrega nan bukinan promer cu inscribi. 

Tur studiante di Avondmavo tin di inscribi di nobo 
pa e siguiente ana escolar y mester trece e 
documentonan ariba menciona. 

Opvang di studiantenan Arubano tabata un exito 



ROCAS (Rotterdams Opvang 
Commisie Arubaanse Student¬ 
en) por medio di Suzy Maduro 
kier a informa mayornan, fa- 
mia, amigonan y Aruba henter 
cu e opvang tabata un exito. 
Den un corto tempo e studian¬ 
tenan cu a yega Rotterdam dia 


29 di juli y a sera conoci cu e 
ciudad, nan Hoge School of 
Universidad. 

Naturalmente tabatin un par di 
contratempo, pero esaki ta di 
spera den tur evenemento di e 
magnitud aki.For di april a cu- 
minsa cu preparacion, hopi ora 


di boluntario tabatin hinca den 
e opvang pa cual ROCAS kier 
extende su inmenso gratitud 
na tanto su boluntarionan na 
Aruba como na Hulanda. 

E siman a wordo sera cu un 
tremendo dia di recreacion na 
unda nos studiantenan a roei 


de boot, haci spel zonder gren¬ 
zen, presenta nan mini sketches 
como obra teatral, y pa finalisa 
nan a goza di tremende BBQ. 
ROCAS kier a haci un suplica 
n’e studiantenan cu ta pensa di 
bin otro aha na Rotterdam pa 
un estudio avansa pa por fabor 


cuminsa na tempo cu e prepa- 
racionan, bay decano y DOA 
pa bin bon informa y prepara 
na Rotterdam. E mentornan di 
Rotterdam ta cla y dispuesto 
pa cualkier pregunta. Un bon 
preparacion ta un bon fundeshi 
pa bo futuro!! 


Finchi Pieternella den 
libertad debi na fayo di 
Ministerio Publico 

OM un biaha mas no a haci su trabao bona 

Pa: Godfried Adem 

AMSTERDAM - E homber ex-farandulero, kende autoridadnan 
policial na Rotterdam a detene durante marcha di Zomer Carnaval 
na Rotterdam a keda pone libertad. 

T’asina cu na momento cu a bay ‘toets’ e orden di detencion y 
extradicion cual OM na Antia a exigi autoridadnan internacional 
esaki tabatin aigun fayo aden. 

Debi n’e ‘vormfout’ aki Urvin Finchi Pieternella lo a keda pone 
den libertad. 

Esaki a tuma lugar na momento cu el a presenta dilanti di un Huez 
Comisario na Hulanda, kende mester a toets cu si detencion aki 
tabata cuadra cu regia y tabata segun ley a prescribi. 
Aparentemente un fayo di un Fiscal di Ministerio Publico na Antia 
a pone cu Huez no por honra e peticion aki cual ta andando ya 
aigun tempo caba. 

Esaki no ta nifica cu el a ser kita for di lista di Interpol, pero leynan 
Hulandes ta scirbi y tin di defende tanto autoridadnan mes como 
e sospechosonan. 

Aunke cu den e caso aki si autoridadnan no saca ningun comu- 
nicado manera tabata e caso di dia 19 ultimo na momento cu 
el a keda deteni nos a bin compronde di fuentenan cu por ta na 
altura cu e ta liber. 

Vocero di tanto polis na Rotterdam cu a realisa e detencion como 
di OM na Den Haag cu t’esnan cu ta atende cu extradicion no kier 
a confirma ni duna un reaccion. 

OM lo bay haci nan huiswerk mas mihor y lo “teken aan hoger- 
beroep” pa tog logra hiba e yiu di Corsow, Antia p’e responsabilisa 
su mes di aigun caso unda e ta envolvi. 

Mina a mata 10 invitado na boda, incluyendo e pareha 



Seis a resulta herida den explosion 


UN bus cu tabata transporta 
invitadonan di un boda na un 
lugar den sur di Afganistån 
a detona un mina cu a causa 
morto di 10 persona, incluy¬ 
endo e pareha di novio, polis a 
informa. 

Comisario di Polis provincial, 
Matiulå Jan, a bisa cu otro seis 
persona a resulta herida den 
e explosion, y cu entre e victi- 
manan tin varios mucha. 

E comisario a bisa cu mili- 
cianonan Talibån lo a planta e 
explosivo. 

E bus cu tabata transporta e in¬ 
vitadonan di e boda, a dal con¬ 
tra un mina den e districto Spin 
Boldak di e provincia Kandahar, 
e comisario a laga sa. 

Di otro banda, e coalicion lidera 
pa Merca a laga sa cu nan a 
lansa bombardeonan aereo 
cu a mata mas di un dozijn di 
luchadornan di Talibån den sur 


di Afganistån. 

Diabierna, un bom a explota 
cant’i caminda ora un patruya 
combina di soldanan afgano 
y di coalicion tabata realisa 
operativonan na provincia di 
Uruzgan, segun e coalicion a 
informa den un comunicado. E 
forza combina a reacciona con¬ 
tra e atacantenan y tambe a pidi 
apoyo aereo militar. No tabata 
tin victima entre e soldanan 
afgano of di coalicion. 

Den e provincia suroccidental 
Farå, varios militante a muri 
diabierna den otro bombardeo 
aereo di coalicion, den curso 
di un operativo contra Talibån 
y luchadornan stranhero, e 
coalicion a laga sa. No tabata 
tin informe di victima den e 
operativo. 

Den e parti oriental di Afgan¬ 
istån, tres militante di Talibån 
a muri diabierna ora un bom 


cu nan tabata coloca cant’i 
caminda, den provincia di Pak- 
tika, a explota prome cu tempo, 
ministerio di Asuntnan Interno 


a laga sa den un comunicado. 

E rebeldia lidera pa Talibån 
awor ta afecta gran parti di sur 
y oriente di Afganistån. Ta ser 


calcula cu mas di 2.700 perso¬ 
na, mayoria di nan militante, a 
muri e aha aki, segun un conteo 
di The Associated Press. 


Al-Qaeda ta confirma morto di cuater lider na Afganistån 


AYERA Al-Qaeda a confir¬ 
ma morto di un comandante 
experto den explosivo y el- 
ementonan kimico letal, Abu 
Khabab al-Masri, y otro tres 
comandante. 

Den un comunicado emiti 
na internet, e organizacion 
terorista no a ofrece detaye di 
ki dia y con nan a muri, pero 
autoridadnan Pakistani a bisa 
cu parce cu al-Masri a muri di¬ 
aluna siman pasa, durante un 
atake aereo Mericano riba un 
compleho di residencia cerca 
di frontera cu Afganistån. 
Funcionarionan Pakistani a 
bisa cu seis persona a muri 
den e bombardeo, den e region 
tribal di Sur Waziristan, cerca 
di frontera cu Afganistån. 
Merca a ofrece un recompensa 
di cinco miyon dolar pa Al- 
Masri, un militante Egipcio 
cu realmente yama Midhat 
Mursi. ETa worde acusa di 
entrena teroristanan den uso 
di explosivo y elementonan 
kimico letal. 



Ta ser sospecha cu Al-Masri a 
entrena e atacantenan suicido 
cu a mata 17 marinero Meri¬ 
cano den e barco militar Cole 
na Yemen, na aha 2000. 

E comunicado di al-Qaeda a 
bisa cu al-Masri y e otro tres 
comandantenan morto tabata 
“un grupo di heroe” y a bisa 
tambe cu nan morto lo worde 
venga. 

E comunica 

do tabata fecha dia 30 di juli 
y su autenticidad no por a ser 
confirma pa fuentenan inde- 
pendiente. E tabata firma pa e 
lider di al-Qaeda na 
Afganistån, Mustafa 
Abu al-Yazeed. 

Abu Khabab al-Mas¬ 
ri ta un seudonimo. 

E kier men “tata di 
e cabay trotador, e 
egipcio”. 

E otro tres coman¬ 
dantenan tambe 
parce di ta egipcio, 
ya cu nan seudonimo 
ta inclui e nomber 
“al-Masri”, pero no 


mucho ta conoci di nan. E 
comunicado a identifica nan 
como Abu Mohamed Ibrahim 
bin Abi Farag al-Masri, Abdul- 
Wahab al-Masri y Abu Islam 
al-Masri. 

Un vocero Talibån na Pakistan 
diasabra ultimo a nenga un 
version di medionan di comu- 
nicacion di Merca cu Ayman 
al-Zawahri, e di dos lider di 
importancia di al-Qaeda, lo 
a muri of resulta herida di 
gravedad durante un atake di 
cohete na Afganistån. 


23-25 September, 2008 
Renaissance 
C on venti on Center, 
Aruba 



IX Business Forum of the 
Greater Caribbean 

Online Registration is now open 

www. 9acsbusinessforum-aruba. com 

Expose your products and 
sen/ices to a wider audience of 
local and international companies 

Atentado ta mata 
Somalia ta 



COMO 20 persona cu tabata 
traha pa un compania di limp- 
ieza di caya na Mogadiscio a 
muri ayera debi na un explosion 
di bom, mientras Somalia ta 
drenta un crisis politico despues 
di e anuncio di renuncia di 10 di 
e 15 ministronan di su gobierno 
di transicion. 

E explosion a tuma lugar den e 
bario K4 na sur di Mogadiscio 
caminda varios dozijn di muher 
tabata contrata pa empresanan 
local di limpieza publico. 

“Nan tabata haciendo caya 
limpi ora un enorme explosion 
a sacudi henter e bario. Mi a 
conta 15 curpa, pero mayoria a 
parti na pida”, segun e testigo 
ocular, Hasan Abdi Mojamed, 
cu a bisa tambe cu tin por lo 
menos 40 persona herida. 

“E cantidad di victima ta sigui 
aumenta”, segun un otro tes¬ 
tigo, Ali Hasan Adan, mientras 
e residentenan tabata purba 
yuda e victimanan y hiba nan 
hospital. 

“Te awor tin 15 morto y hopi 
herido, mi no sa cuanto”, e di 
dos testigo aki a laga sa. 

“Tin sanger tur camnda, morto 
y heridonan riba caya”, e’la 
anadi. 

“Nunca mi a yega di mira seme- 
hante carnicena. Pa loke mi a 
mira, tur ta muhernan di limp¬ 
ieza di e bario”, e’la bisa. 

Den hospital Medina, e prin¬ 
cipal di e ciudad, docter Dahir 
Mohamed Mohamud a indica 
cu 47 herido a worde admiti, di 
cual cinco a muri pa causa di e 
heridanan, loke a hisa e canti¬ 


dad na por lo menos 20 morto. 
“Esaki ta e cantidad mas halto 
di victimanan civil den un solo 
incidente desde varios siman”, 
e medico a splica, precisando 
cu tres di e mortonan tabata 
muher. Ningun organizicion a 
tuma reponsabilidad pa e explo¬ 
sion ainda. 

Autoridadnan, sin embargo, 
ta atribui e tipo di actonan aki 
na militantenan islamita, cu 
ta sigui mantene un ambiente 
di inseguridad desde cu nan a 
worde saca di poder na final di 
2006 despues di un interven- 
cion arma di tropanan Etiope 
como apoyo na e gobierno 
Somali di transicion. 

E bario den cual e explosion a 
tuma lugar frecuentemente ta 
scenario di atake di rebeldenan 
contra forzanan di seguridad 
Etiope y soldanan Somali. 

E gobierno Somali, na juni, 
bao auspicio di Nacionnan 
Uni, a conclui un tregua cu e 
oposicion islamita, cu a worde 
poni den duda e siman ey pa 
e rebeldenan di e movimento 
Shebab. 

Dia 9 di juli un paro di fuego 
mester a cuminsa cu un dura- 
cion di tres luna. Sin embargo, 
e acuerdo aki a dividi oposicion, 
di cual e banda mas fuerte a urgi 
e tropanan Etiope pa sali di e 
pais prome cu e negociacionnan 
cuminsa. 

Combatenan entre rebeldenan y 
tropanan Etiope y gubernamen- 
tal Somali ta casi rutinario for 
di aigun luna pasa den henter 
Somalia. 


decena di persona mientras 
drenta crisis politico 




Servicio cubo 
por conta riba dje 1 


Desperdicio residencial 


Desperdicio grandi y di jardin 


Servicio Septico 


Jama nos pa mas 
informacion 


aruba 


O 582 4684 

Obama ta rechasa proposicion di debate cu McCain 



E Virtual candidato democrata 
pa presidencia Mericano, Ba- 
rack Obama, a bira lomba pa 
e proposicion di su rival, e 
republicano John McCain, pa 
tene un debate publico riba e 
principal temanan di e pais 
prome cu e convencionnan 
cu e dos partido lo tin na fin 
di e luna aki y principio di 
september. 

E ekipo di campana di Barack 
Obama solamente a bai di 
acuerdo pa participa na e tres 
debatenan programa pa e ut- 
limo trimester di ana. 

Na mei, ora un consehero di 
McCain a propone pa e dos 
candidatonan pa presidencia 
debati den publico, Obama a 
contesta bisando: “Mi ta kere 


cu e ta un gran idea”. Durante 
e campana intenso di zomer, 
McCain a insisti den e hecho 
cu Obama ta nenga di aparece 
cune den publico. 

Den un carta na Comision di 
Debatenan Presidencial, ejefe 
di campana di Obama a bisa cu 
e perido cortico entre e ultimo 
convencion politico y e prome 
debate programa ta haci cu no 
por realisa mas debate y cu e 
prome debate mester ta esun 
programa pa herfst y financia 
pa e comision. 

“Nos ta enfoca riba e tres de¬ 
batenan programa”, e vocera 
di campana di Obama, Jen 
Psaki, a bisa diasabra durante 
un entrevista. “Ta hopi proba- 
bel cu lo tin tres debate pub¬ 


lico entre e dos candidatonan 
den herfst”. 

Ora a puntre si esey kier men 
cu Obama no a bai di acuerdo 
pa participa na ningun otro 
debate, Psaki a contesta: “Nos 
no a bisa esey”. 

E vocera a anadi cu e ekipo di 
campana diMcCain a rechasa 
e proposicion di Obama pa 
realisa dos aparicion hunto 
den alcaldia of sedenan di 
gobierno local. 

E ekipo di McCain no a re- 
sponde imediatamente na e 
comentario aki. 

E prome debate ta programa 
pa dia 26 di september na 
Oxford, Mississippi, tres si¬ 
man despues di e Convencion 


Nacional Republicano, cu ta 
caba dia 4 di september. E con¬ 
vencion di Partido Democrata 
ta tuma lugar di 25 pa 28 di 
augustus. 


E otro dos debatenan presi¬ 
dencial ta programa pa dia 7 
y dia 15 di october y e debate 
vicepresidencial pa dia 2 di 
october. 


Asesino ta gaba di a mata y descuartiza su novia 



UN adolecente brasilero acu- 
sa di a mata y descuartiza 
un mucha muher britanico y 
hinca su torso den un maleta, 
a haci mofa di e sunto cu su 
ruman, mandando esaki un 
mensahe cu tabata bisa cu e 
victima “ta den e saco”. 

E hoben asesino tambe a pur- 
ba soborna un agente policial, 
ta loke e investigadornan di 
e caso a informa diasabra 
ultimo. 

Mohamed D’Ali Carvalho 
Santos, cu a confesa di a mata 
Cara Marie Burke, a manda e 
mensahe pa su ruman Bruce 
Lee cu ta biba cu nan mama 
na London, un agente di polis 
a bisa. Y no a identifica su 
mes debi na normanan di e 
departamento. 

E mensahe, scirbi na ingles y 
compana pa un ‘smile/, a bisa: 
“E tefi ta den e saco”, e inves- 
tigador a bisa. E mensahe a 
worde descubri den celular di 
Santos, cual mensahe tambe 
tabata contene fotonan di e 
cabez di Burke riba su propio 
pecho banda di un cuchiu di 
carnicero tur na sanger. 

Poco despues di su aresto, 
Santos a purba soborna un 


agente policial pa esaki lage 
bay, inspector Jorge Moreira 
da Silva a bisa. E intento di 
soborno, cu a worde graba y te 
hasta trasnmiti na television, 
a mustra con Santos a ofrece 
70.000 real (como 45.000 
dolar) na un agente y despues 
a bisa cu e polis lo haya e placa 
fo’i su mama.. 

“E miho recompensa cu nos 
por haya ta di mira un sico- 
pata manera bo tras di trali”, 
por a tende e agente policial 
contesta. 

E torso di Burke a worde haya 
den un maleta na canto di e riu 
na Goiania, cu ta keda na mas 
o menos dos ora di caminda 
den auto for di Brasilia. 
Diasabra bomberonan a caba 
cu e buskeda di e cabez y otro 
partinan di curpa di Burke, cu 
Santos a bisa di a hinca den un 
saco di sushi y tira for di un 
brug den un zona remoto. 

Polis a laga sa cu Santos, di 20 
ana, a confesa di mata Burke 
dia 25 di juli pasobra Burke a 
menas’e di conta su mayornan 
cu e ta un traficante di droga 
y adicto na cocama. Despues 
di golpi’e te mat’e, Santos a 


bai un concierto, pa bolbe cas 
despues pa descuartiza Burke, 
Silva a bisa. 

Polis a bisa cu Burke tabata 
novia di Santos pa varios si¬ 
man, pero famia di e mucha 
muher adolecente ta nenga cu 
nan dos tabata un pareha. 
Diabierna ultimo, e abogado 
di Santos, Odair de Meneses, 
a bisa cu su cliente a confesa 


e crimen den un declaracion 
na polis. 

Meneses tambe a bisa cu no 
por culpa Santos completa- 
mente di e asesinato paso¬ 
bra e’la tuma droga continu- 
amente durante cuater dia 
prome cu e crimen. Aigun ora 
prome Santos a bisa represen- 
tantenan di prensa cu e no ta 


corda kico a pasa e anochi cu 
Burke a muri, pasobra e tabata 
bao influencia di cocama. 

“Mi no ta corda mucho cos, 
mi tabata demasiado droga”, 
Sanchez a declara for di su 
cel di dos pa cinco meter na 
warda di polis di Goiania, 
caminda e’la admiti di ta usa 
cocama y crack. 

Hispanonan mester apoya McCain’, segun Daddy Yankee 



E cantante di origen Puer- 
toriqueno, Daddy Yankee, a 
bishita e sede di campana di e 
candidato republicano pa presi- 
dencia di Merca, John McCain. 
E cantante di reggaeton, Daddy 
Yankee, famoso pa su temanan 
manera ‘Gasolina’ y ‘Lo que 
paso paso’ a reuni pa mas di 45 
minuut den priva cu e candi¬ 
dato pa presidencia di partido 
republicano, John McCain. 
Despues di a conversa cu Mc 
Cain, den cual conversacion, 
segun e’la bisa, nan a discuti 
temanan di interes pa comuni- 
dad hispano manera educacion 


y imigracion, Yankee a bisa cu 
McCain mester haya apoyo di 
comunidad hispano. 

“Si bo analisa su proposicion- 
nan, nan ta hopi real”, e can¬ 
tante a bisa, y a expresa ademas 
cu e proposicionnan ta positivo 
tanto pa comunidad hispano 
como pa e pueblo Mericano. 
Yankee no tabata specifico ora 
e’la bisa cu e lo traha directa- 
mente cu e ekipo di campana 
di McCain, pero a laga e parti 
ey habri pa speculacion. “Esaki 
lo sali na cla”, e’la bisa. Segun 
Yankee, e casi cuarenta minuut- 
nan cu e’la gasta den sede di e 


candidato republicano, a worde 
inverti den un intercambio di 
idea, riba “tur loke nos kier 
pa cambia pa mehora bida di 
latinonan”. 

E cantante, cu a worde invita pa 
McCain, a bisa ademas cu e ta 
evaluando su proposicionnan 
y cu esakinan parce di ta inte- 
resante y corecto. 



noticia@awemamta.com 


Tel: 583-1400 
Fax: 583-1444 


Chåvez a confirma cu awe tardi e lo ta 


na Buenos Aires 



Lula da Silva. 

“Cristina a yamami pa bisami 
cu e ta sperami awe. Lo mi t’ey, 
aunke yobe cu strena y lamper. 
E reunion na Buenos Aires ta 
hopi importante”, Chåvez a 
bisa. 

E declaracion aki e manda- 
tario a haci durante un acto 
partidista cu a tuma lugar na 
Puerto Ordaz. 

“Mi ta yega dialuna (awe) 
tardi”, e president venezolano 
a anadi, pa despues bisa cu e 
obhetivo di e reunion cu su 
homologonan di Argentina y 



Air es pa reur 

ez a con- pais ey, Cristina^ernåjj 
ega Buenjs , mandatarroli Bij 


25% di descuento riba 
diferente potehi y mata y 


tambe tur 
di 


productonan 
LMIFLEX 


Brazil ta på “sigui duriå formå’ 


cu e na 


lericano 


25 ana embelleciendo 

jardinan di Aruba 


acio cual n:a pkrti eff e proyeeto 

Workshop 
Gratis di 
Irrigation 


10am-12pm 


ima Roxanne pa inscribi na 
‘ 583-2650 ext.238 A 

li li i : .I Al 


Fantastic 

sGardexis 


multipolar di mundo”. 

Tambe e’la bisa cu dia 15 di 
augustus e lo ta na Asuncion 
pa asisti na e toma di pose¬ 
sion di Fernando Lugo como 
president di Paraguay. 

Es ultimo remarke aki a surgi 
mientras e’la reitera cu e revo- 


lucion bolivariano no ta nada 
otro cu aplicacion di cristianis- 
mo na politica, ya cu e ta busca 
husticia, igualdad y paz. 
Chåvez a defini Lugo como 
“obispo di pueblo, di pober- 
nan, y di teologia di liber- 
acion”. 


øsener 


Balashi 


^ ft . 

Qportunidad pa trabao 

Tropical Bottling Co./Brouwerij Nacional Balashi N.V. actualmente tin 
e siguiente oportunidad pa trabao den Departamento di Benta y 
Mercadeo. 

Marketing Coordinator 

Marketing Coordinator mester ta un persona dinamico y creativo cu ta 
bai ta responsabel pa ehecuta e plan strategico di Mercadeo di nos 
productonan. 

Si bo ta eumpli cu e siguiente exigencianan, solicita; 

Bachelors degree Marketing 
Flexibel den orario di trabao 
Team player 
Bon organisa 

Mester por domina Ingles, Papiamento, Hulandes y Spanjo 
Habilidadnan comunicativo optimal 

Nos ta ofrece : 

Salario atractivo 
Plan di Pensioen 
Servicio di MetaCare 
Oportunidad pa progresa 
Ambiente di trabao dinamico. 

Pa solicita por pasa entrega karta di solicitud y curriculum vitae na 
oficina di Tropical Bottling Co./Brouwerij Nacional Balashi N.Y., 
Balashi, entre 8.00 am cu 5.00 pm. Tambe por manda esaki via email, 
attn: Louise Does, adres: ldoes@CQCacola.aw 

Aruba tin un Miss Aruba nobo 

Dianne C roes a bira representante di beyeza Arubano 



DEN un ballroom yen, tabata testigo di certamen di Miss Aruba 
2008. Star Promotions y Tele Aruba a sa di hinca un bon show 
den otro, p’asina prome cu mei anochi, a haci pueblo conoci cu 
su representante nobo di beyeza Arubano. 

E 5 finalistanan cu a keda tabata Carol Bruying, Lisandra Do- 
nata, Christina Trejo, Noraisa Lispier y Dianne Croes. Diferente 
candidata a gana nan premionan, y asina p.e Dianne Croes a bira 
Miss Amistad y na final a logra di bay cu e titulo di Miss Aruba 
bon mereci. 

Nos felicitacion y AWEMainta ta desea Dianne Croes tur clase 
di exito den su compromiso nobo cu e tin cu pueblo Arubano. 
Pabien!!! 

Haci compras pa 

An looo,- 

cu Samsung 




Pigicel 


SAMSUNG 


Samsung C161 


Prepaid Postpaid 

• Dual Band 

• 65K Color Display 

• Polyphonic Ringtones 

• WAP 2.0 

• 12 months warranty 


Samsung F250 


Afl. Afl. 

389,- 119,- 

Prepaid Postpaid 

• Triband GPRS/EDGE 
Polyphonic & MP3 Ringtones 
Bluetooth & USB Port 
FM Radio 

12 months warranty 


Samsung F300 


AU. Afl. 

799,- 199,- 

Prepaid Postpaid 


Triband 

Polyphonic & MP3 Ringtones 
2MP Picture & Video Camera 
FM Radio 

12 months warranty 


Sigui celebra cu Digicel y participa 
pa gana Afl. 1000,- na compras. 


Samsung G600 

Afl. Afl. 

899,- 329,- 

Prepaid Postpaid 

• Quad band 

• FM Radio 

• 5MP Camera & Video w/flash 

• 55 MB Intemal Memory 

• 12 months warranty 


AMSUNH 


Ganador ta ricibi un "money card" cu Afl. 1000,- riba dje. 

Oferta valido fordi 26 Juli te cu 16 Augustus 2008 of tanten cu tin den stock. Sorteo ta tuma lugar 20 Augustus. 
* prijsnan postpaid basa riba contract di 2 ana di afl. 80 pa luna, 270 min y 100 SMS. 

Pa mas informacion yama 522-2222 of 145 gratis for di bo celular. 

www.digicelaruba.com 


Pigicel 

E Red Mas Grandi y Mihor. 

Mas cu perde 

Real Madrid ta perde contra Arsenal y ta perde Sneijder 


ARSENAL a duna Real Madrid su prome derrota den e pretempo- 
rada (1-0), y tabata demasiado duro pa e team di Madrid tur cansa 
di e esfuerso realisa den e wega cu a hunga contra di Hamburgo 
un dia prome, den un wega cu a laga preocupante e lesion di e 
hulandes Wesley Sneijder. 

Tin wega cu nunca por considera amistoso apesar cu ta yega den e 
luna di augustus. Pa dos team di e historia di Arsenal y Real Madrid, 
cualkier wega den un tempel di futbol manera Emirates Stadium 
ta hunga lo mihor posibel. Ta bringa pa cada bala, na un publico 
cu a yena e tribune y cu a saborea e bon futbol. 

Tin teamnan manera Arsenal, cu ademas di ritmo bon y cu bon 
calidad. Tabata falta su lider, Cesc Fabregas, pero e wega cu Real 
Madrid tabata un bon training pa Arsene Wenger. 

Na diez dia di hunga su futuro den Champions League (contra 
Twente hulandes), Arsenal a sali cu tur menos Cesc, e checo Tomas 
Rosicky y e marfileno Kolo Toure. 

Den tribune, e 4 cu Fabregas riba e lomba tabata esun mas mira. E 
ta e idolo. A hiba solamente cinco wega despues di ta campeon di 
Eurocup, pero ta desea hunga y Wenger tabata tin cu para esaki. 
Dos biaha mi a bisa Cesc ‘no’ na e yamada di e team madridista, 
pero ta confia den un tercer ora a gana un titulo cu Arsenal asina 
jong y yena di calidad. 

Entre esnan mihor den e team ingles y e cansancio acumula den 
Real Madrid, na no por conta Bernd Schuster cu e internacional 
recien yegada y lesionado Pepe y Cannavaro. 

Un campeon di sorpresa 


Hamburgo ta gana Juventus den e Emirates Cup y consagra campeon 


HAMBURGO aleman a conquista e segundo edicion di e “Emir¬ 
ates Cup”, despues di golea Juventus italiano (3-0) y probecha e 
derrota di Arsenal riba Real Madrid. 

E sistema di e competencia di “Emirates Cup”, cu ta duna tres punto 
pa Victoria y un punto pa cada gol marca, a conduci Hamburgo 
bira campeon. 

E team dirigi pa Martin Jol a perde 2-1 contra Real Madrid, den 
cual Juventus a gana Arsenal 1-0, pero el a bin golea e team ital¬ 
iano cu score di 3-0. 

E clasificacion final a keda cu Hamburgo prome, sigui pa Real 
Madrid, Arsenal y Juventus. 

Hamburgo aleman ta impone Juventus italiano den e tercer wega 
di “Emirates Cup”, ganando cu score di 3-0 cu dos gol di Olie y un 
di e delantero peruano Paolo Guerrero, den un wega den cual e 
team italiano a caba mustrando un duresa excesivo. 

Martin Jol, tecnico di Hamburgo, a euminsa na hasi idea di un 
team sin su estreya, Rafael Van der Vaart, den cual ta keda ora di 
traspaso pa Real Madrid. 

Contra Juventus no a bay malo, cu e peruano Guerrero cu gran 
referencia ofensivo y e calidad tecnica di Mohamed Zidan. 

Desde e inicio tabata superior e Hamburgo contra un Juventus 
den cual Claudio Ranieri a realisa numeroso test. Solamente el a 
empuha Camoranesi y aigun chispa di calidad di Del Piero tabata 
salba e imagen di e team italiano. 





Awor cu 

MERCANCIA 

NOBO! 


es 7 

Cansa di Busca? 

JL 

£ 4 


No busca leu.. 


Bishita nos pa 
escoge e mihor 
flus, dashi, 
camisa, carson 
y mucho mas 

Un palo inespera 

Chelsea ta golea AC Milan den e Copa RZD 


CHELSEA a logra e Victoria den e wega di consolacion di Copa 
RZD (Rusia) na gana AC Milan cu score di 5-0 cu cuatro gol di e 
frances Nicolas Anelka. 

E wega tabata un monologo di e team ingles, cu a resolve e wega 
den e prome 20 minuut, ora a score tres gol. Milan a bolbe duna 
un imagen pober, specialmente e defensa y e portero, cu a duna 
tur e chens y fayo di colocacion. 

Desde e comienso, a keda cla cu Chelsea a sali dispuesto pa dem- 
ostra cu e derrota contra di Lokomotiv pa pinalty tabata pa puro 
casualidad. 

Lampard a pone dilanti su team na di tres minuut cu un tiro liber 
na banda robes, sin mucho peliger, pero cu Kalach tabata incapas 
di para. 

Sin tempo pa hala rosea, Anelka a probecha un bala largo di su 
compatriota Malouda y un fayo di e central italiano pa bati di e 
banda abou e portero australiano di Milan, y subi e score na dos 
gol. 

E hugada di e tercer gol tambe a sali di e pia di Malouda y a laga 
un biaha mas e keeper Kalach den duda, cu a duna un scop di 
aire na purba desvia e bala, despues di loke Anelka a score cu e 
gol bashi. 

Un dificil pa haya 

Bernd Schuster a bisa cu lo no ta 
facil e yegada di Cristiano Ronaldo 


BERND Schuster, tecnico di 
Real Madrid, a mustra despues 
di e triunfo contra di Hamburgo 
(2-1) mas habri na responde 
riba Cristiano Ronaldo, di ken a 
bisa cu tur hende sa cu lo no ta 
facil e yegada di dje na e team 
blanco. 

“Mi no ta esun cu tin cu valora 
manera e negociacion ta bay. E 
unico cu mi por bisa ta cu como 
futbolista no tin ningun duda. 
E resto ta detaye di e club, cu 
ta trahando y tin cu wak con 
ta caba y t’e na unda ta yega”, 
el a bisa. 

“Nos tabata sa desde e comienso 
cu lo ta un tema complica, cu lo 
no ta facil cu un hungador man¬ 


era Cristiano Ronaldo yega na 
Real Madrid”, el a anadi. 

E tecnico di Real Madrid a 
admiti cu kier Cristiano. “Si bo 
puntra tur e entrenadornan, 
tur lo bisa cu nan kier esaki. E 
ta un hungador cu tur tecnico 
kier tin den su team, un gran 
hungador. Cu e exigencia di 
Real Madrid, di gana tur ana, 
mester e mihornan”. 

Cu menos claridad a papia riba 
e punto di bistå riba e prome 
compra di e team blanco, e 
hulandes di Hamburgo, Rafael 
van der Vaart. “Tin un interes 
pa e hungador aki, pero mi no 
sa si esaki ta firma. Mi no tin e 
informacion ey t’e ainda”. 


A cuminsa caba 

Manny Ramirez ta 
conecta su prome 
homerun cu Dodgers 


CU un swing den e prome inning, Manny Ramir¬ 
ez a empata e total di careda cu a anota Dodg¬ 
ers den e dos wega anterior combina, guiando 
diasabra su club nobo na un Victoria di 4-2 riba 
Diamondbacks. 


E outfielder dominicano a dal su prome cu Dodg¬ 
ers, un bataso di 428 pia cu un companero riba 
base contra e derecho venesolano Yusmeiro 
Petit, y a caba cu dos hit, dos careda anota y dos 
impulsa den cuatro turno den e segundo wega 
na Los Angeles.Awo tin di 8-5 den su prome dos 
wega cu Los Angeles, cu ta acerca na dos wega di 
Arizona den lucha pa prome lugar di e Division 
West di Liga Nacional. 

Arizona a gana cu un score identico, 2-1, den e 
dos prome wega di un serie di cuatro cu ta conclui 
diadomingo. 

“Mi ta sinti hopi bon, pero ta solamente un 
homerun”, Ramirez a bisa prome di scapa corien- 
do pa e avalancha di periodista cu tabata drenta 
den e vestuario di Dodgers despues di e wega. 
Su homerun di diasabra a topa den circulacion 
e outfielder Juan Pierre, ken a habri e wega cu 
un single di toke pa tercera base. Despues di cu 
Matt Kemp y Russell Martin, Ramirez a dal su 
homerun. 


AMMainta 

Un siman den pleno renobacion 


Jelena Jankovic 
lo reemplasa su 
compatriota Ana 
Ivanovic 



BHK 

Km 


WTA tin un number uno di mundo nobo pa 11 di augustus, 
pero Serbia lo sigui domina e ranking femenino, ya cu Jelena 
Jankovic lo reemplasa Ana Ivanovic den e parti mas halto. 
Ora WTA a duna di conoce oficialmente su clasificacion nobo, 
Jankovic a pone fin na e reinado di nuebe siman di su compa¬ 
triota, cu a cuminsa 9 di juni. 

Ivanovic tabata e prome serbia den historia na converti den 
e mihor di mundo. 

“Desde cumi ta un mucha muhe mi tabata sona pa bira number 
uno”, Jankovic a bisa. “Ya mi sa cu ora mi bira grandi, por bisa 
cu mi tabata e mihor un dia, y niun hende por kita esey”. 

Cu 23 aha, cinco luna y 13 dia, Jankovic lo ta e hungadora 
number 18 na yega na e cabes di e ranking di WTA. Ta uni asina 
na un lista hopi selecto, t’e cu awo, ta conta cu nomber di Chris 
Evert, Evonne Goolagong Cawley, Martina Navratilova, Tracy 
Austin, Serena Williams, Venus Williams, Justine Henin, Kim 
Clijsters, Jennifer Capriati, Arantxa Sanchez Vicario, Amelie 
Mauresmo, Monica Seles, Steffi Graf, Martina Hingis, Lindsay 
Davenport, Maria Sharapova y Ana Ivanovic. 

Di cualkier manera, den e proximo luna ta probabel cu tin un 
duro competencia entre esaki y Ivanovic. Dia 11 di augustus 
solamente tin ocho punto entre nan dos, cu Jankovic na top 
cu 3620 y Ivanovic di biaha ta tras cu 3612. 

Jankovic ta wak premia asina e gran rendimento cu tabata 
tin den e ultimo 12 luna, den cual a logra e titulo na Roma 
(2008), tabata finalista na Miami (2008), Toronto (2007). 
Ademas, a yega e semifinal den dos di tres Grand Slam 
hunga e aha aki, cayendo ambos biaha contra ken despues 
a consagra campeon: Sharapova na Australia y Ivanovic na 
Roland Garros. 


Resultado ta bon 


Jason Bay ta conecta su 
prome homerun cu Red Sox 
den e Victoria riba Athletics 



JASON Bay a dal su prome homerun pa Red 
Sox diasabra y Kevin Youkilis a logra un par di 
homerun di dos careda cu cual Boston a gana cu 
score di 12-2 riba Oakland A’s. 

Bay a conecta un lansamento cu conteo di 3-1 
contra e habridor di Oakland, Dana Eveland, 
riba e Green Monster, pa su di 23 homerun di 
aha, un bataso di tres careda cu a duna Red Sox 
un ventaha di 5-2. Bay a bat di 4-1 y a embasa 
den seis di su prome 11 turno na bat cu Boston. 
Red Sox a gana dos wega consecutivo despues cu 


Angels a bari esakinan na comienso di siman. Jon 
Lester a traha siete inning pa Red Sox, pa di cinco 
biaha consecutivo y di ocho den su ultimo nuebe 
apertura. Despues di un comienso irregular, den 
cual a admiti cuatro hit y un hit di dos careda di 
Emil Brown, Lester a admiti solamente tres hits 
mas, mientras cu a poncha cinco hungador den 
siete inning. Su derrota mas reciente tabata 25 
di mei na Oakland. Oakland a perde cinco wega 
consecutivo y tin un record di 2-12 desde e break 
di All Star Game. 

No ta menos cu nada 

Novak Djokovic ta sorprende Rafael 
Nadal den Masters Series di Cincinnati 



E serbio Novak Djokovic a sorprende e spano 
Rafael Nadal y a elimina esaki di e semifinal di 
Masters Series di Cincinnati den dos set cu score 
di 6-1 y 7-5. 

Asina, e number tres di mundo a corta e hungador 
di Mallorca su racha di 32 wega gana den forma 
consecutivo y yega na cinco final di su carrera den 
un Masters Series, den e torneo aki riba cements 
y ta reparti 2,6 miyon di dollar na premio. 

E wega a dura un ora y 25 minuut, aunke e prome 
set, cu un Djokovic inspira y un Nadal cu poco 
ritmo durante e set, tur cos a keda cla den esaki 
den apenas 26 minuut. 

E ganador a bira fuerte desde e efectividad di su 
sake (logra 4 aces, nunca a kibra y a gana mas di 
75% cu su prome y su segundo serve), desde su 


oportunidad (a probecha 3 di 4 break point na 
fabor) y desde su actitud, nunca a cansa di ataca 
un Nadal cu pa momento a defende realmente 
hopi bon. 

Lo ta e tercer definicion di Djokovic den un tor¬ 
neo di e categoria aki na 2008. Prome a hunga 
na Roma y na Indian Wells, y a consagra den 
ambos campeon. Di cual, e tenista di Belgrado, 
cu a gana tambe e Australian Open, solamente a 
perde un final den e aha aki, na London, contra 
e propio Nadal. 

Pa Nadal, segun preclasificado, e derrota a yega 
den un di e mihor momento di su carrera, net un 
dia despues di sigura e number uno di mundo. Sin 
embargo, na perde e wega aki lo yega reden na 
cabes di e torneo mundial dia 18 di augustus. 



Ya no ta den plan di José? 

Inter Milan lo kier 
bende Hernan Crespo 
y David Suazo 

E delantero argentino Hernan Crespo, di 33 aha, tabata poni 
na benta pa Inter Milan, pa decision di e tecnico portugues 
José Mourinho, ken ademas kier refuerso, entre nan Cris- 
tiano Ledesma, di Lazio. 

E corant La Gazzetta dello Sport a publica cu pa por cumpra 
refuerso, Mourinho a empuha pa benda y entre e nomber- 
nan cu lo sali di e team ta figura Crespo, e hondureno David 
Suazo y e portugues Pele. 

E salida lo ta sigur pa Crespo paso e argentino ya no ta den 
e lista di hungadornan inscribi pa e proximo UEFA Cham¬ 
pions League. 

Crespo, ken a cuminsa den River Plate, a hunga den team- 
nan italiano di Parma, Lazio y Lilan, ademas di Chelsea di 
Inglaterra. 

Den e corant deportivo a bisa tambe cu Massimo Moratti, 
presidente di Inter, ya a confirma cu prome cu e ciere di e 
buki di påse (28 di augustus) e dos hungadornan lo wordo 
bendi, un di mediocampo y otro delantero. 

Pa otro parti, La Gazzetta a menciona diasabra un presunto 
interes di Inter pa e volantero argentino Cristiano Ledesma, 
ken ta den conflicto cu Lazio, y ken e presidente di e team 
ey, Claudio Lotito, ta papia di un 20 miyon di euro. 
Ledesma a hunga den e division inferior di Boca Juniors y 
despues den Lecce. 

Prome Official Bacardi Bartenders Contest ta 

dia 29 di augustus proximo 



DEN un esfera masha agrada- 
bel y habriendo asina e fin di 
siman, Romar Trading a ofrece 
un conferencia di prensa dia- 
bierna atardi ultimo pa realiza 
anuncionan importante. 
Durante e encuentro cu ehecu- 
tivonan di e empresa na La 
Bodega, a comparti atrabes di 
medionan di comunicacion, 
detayenan pa loke ta trata e 
grandioso Official Bacardi Bar¬ 
tenders Contest 2008. 

Sr. Alvin Giel di Romar Trad¬ 


ing a hiba palabra indicando 
cu esaki lo ta un evento grandi 
caminda lo trece un competen- 
cia di nivel profesional y cu e 
ganadornan lo ricibi premionan 
sumamente atractivo manera 
kit professional di bartending, 
pero tambe biahe pa exterior cu 
tur gasto inclui. 

“Manera boso tur sa, Bacardi 
ta e marca di rum mas popular 
rond di mundo y e faborito pa 
tur Bartenders ora di prepara 
nan cocktails. Durante e bar¬ 
tenders contest aki e partici- 


pante lo tin un amplio variedad 
di e productonan di Bacardi 
Limited mas tur e liquornan di 
De Kuyper cual producto ta un 
di e co-patrocinadornan,” Alvin 
a splica. 

E prome Official Bacardi Bar¬ 
tenders Contest ta un actividad 
disena specificamente pa busca 
e mihor profesional di bartend¬ 
ing riba nos isla, pero tambe ta 
un oportunidad di entreteni- 
mento di nivel p’e publico Aru- 
biano, amante di bon musica y 
bon bebida. 

Pesey mes e competencia lo 
tuma lugar dia 29 di augustus 
proximo riba e parkinglot di 
Romar Trading situa na Schot- 
landstraat. 

Aki lo crea un ambiente di arena 
cu scenario caminda aigun di e 
mihor bandanan musical y DJ 
di nos isla lo presenta, ademås 
di por ofrece un ambiente mas 
relaha y sigur na e publico. 
Durante proximo dianan lo 
keda publica y anuncia mas 
informacion riba e Official Bac- 



OFFICIAL 

bacardi/Tb ARTENDER 

V CONTEST 

W 2008 


29 Augustus 


7.30pm - 2.30am 


SHOW TENDERS FROM PUERTO RICO 
ROBERT Y SU SOLO BANDA SHOW 
TSUNAMI 
RELOAD 
DJ YEIMY 


Bottles, caps & much more 
at special fun games. 


Bacardi Mojito Stand 
Grey Goose Martini Stand 
Premium Drinks at attractive prices 


With a variety 

of tho Islands bost Restaurants 


Different Tastings of new Productsl 


ardi Bartenders Contest 2008 kicoturloporbaydisfrutadidje 
p’asina un y tur ta na altura di dia 29 di augustus proximo. 


Hopi bon bebida y entretenimento musical 
n’e Official Bacardi Bartenders Contest 


OFFICIAL #7* 

BACARDI ATB ARTENDER 

mw CONTEST 

w 2008 


DIA 29 di augustus 2008 lo tin 
e Official Bacardi Bartenders 
Contest, un evento lo tuma lu¬ 
gar den e parking lot di Romar 
Trading cu lo wordo comverti 
den e Romar Arena. 

Bacardi riba nivel internacio- 
nal ta propietario di e famoso 
marcanan Dewars, Grey Goose, 
Martini & Rossi, Bombay Sap- 
phire y ultimo aki tambe e 
marca di Tequila Cazadores cu 
pronto lo wordo lanza na Aruba 
tambe. 

The Finest Call, di su banda ta 
conoci pa tur su mixers cu ta 
duna e bartender e toke final pa 
completa su cocktail na un nivel 
hopi halto. Bacardi Peach Red 
lo wordo estrena e anochi aki 

E programa cu lo ta conduci 
pa e famoso y tan gusta Ruben 
Garcia, lo consisti di e present- 


acion di 10 participante prome 
y otro 10 despues di e break. 
Na final di e anochi lo saca un 
ganador y dos finalista. 

For di organisadornan a com- 
prende cu lo conta cu e pres- 
encia di e intencion ta pa haya 
e famoso Brand Ambassador 
di Bacardi, esta Willy Ramos 
como guest y hurado p’e anochi 
aki. Lo bay tin 2 profesional 
show tenders pa haci e anochi 
uno grandi. 

Lo tin un Bacardi Mojito stand, 
un Grey Goose Martini stand, 
un Premium Bar na bon prijs 


y hopi mas. Djis hinca den bo 
cabes cu Premium Drinks lo 
cuminza na Afis 5,- dus prijs 
di famia. 

Y pa completa e ambiente lo 
tey Tsunami y Robert y Solo 
Banda Show, ademås di DJ 
Yeimy pa anima e ambiente 
cu tur tipo di musica te lat. Pa 
yena stoma lo tin tambe stands 
di e diferente top restaurant cu 
un di nan platonan na prijs di 
famia. Lo tin premio na monton 
y weganan leuk caminda por 
gana boternan di Bacardi y otro 
materialnan di promocion. 


Ultimo dia pa entrega 
proposicion pa Condecoracion 
Real 2009 a bira 22 
di augustus 


COMISION Condecoracion Real ta participa na comunidad cu e 
fecha pa entrega proposicionnan pa Condecoracion Real 2009 - cu 
tabata planea pa dia 8 di augustus 2008 - a wordo alarga cu dos 
siman mas, esta te cu diabierna 22 di augustus 2008. 

E motibo ta cu debi n’e periodo di vakantie caminda hopi persona 
a bay den exterior, no tur persona a haya e oportunidad y tempo 
suficiente pa completa nan proposicionnan. 

Un biaha mas un suplica ta bay na un y tur cu conoce personanan 
ehemplar cu durante hopi ana a haci trabao boluntario den co¬ 
munidad, pa busca informacion di e personanan aki y haci un 
proposicion pa nan por yega na remarke pa un Condecoracion 
Real otro ana april. 

No mester lubida cu ta na bida nos tin cu reconoce nos hendenan 
cu a haci hopi sacrificio den nan trabaonan boluntario pa comu¬ 
nidad. 

Pa mas informacion por tuma contacto cu Manolo Giel na telefon 
588-0300 of 564-8210 of acudi na Bestuurskantoor pa haya for¬ 
mular io y/of mas informacion. 

Hugo Mohamed: 35 ana di fiel servicio publico 



DIABIERNA ultimo, 1 di au¬ 
gustus 2008, Hugo Mohamed 
a celebra 35 ana den servicio 
di gobierno. Pa e ocasion spe¬ 
cial aki Mohamed a keda ricibi 
door di Minister di Cultura na 
su despacho pa conmemora 
e acontecimento special aki. 
Despues di un conversacion 
ameno e Minister a honra Mo¬ 
hamed cu un carta di gratitud 
y a entrega e costumbrado en- 
velop den precencia di directora 
di Oficina di Monumento, sra. 
Ing. Yvonne Webb- Kock. 
Mohamed a drenta gobierno na 
1973 y a traha como docente 
na Martin Luther King School 
te 1996. Durante e periodo aki 


e tabata docente den “Werk- 
tuigbouwkunde y Mechanische 
techiek”. Tambe 6 ana largo e’la 
duna les den materia Spaho. 
Na Mon Plaisir Mavo y Juliana 
School e’la duna les den Schei- 
kunde.Na ana 1996-1998 sr 
Mohamed a elabora como coor- 
dinador di Ministro di Deporte. 
Di 1998 te 2000 e’la wordo poni 
na disposicion di Ministro di 
Asuntonan Economico. Na ana 
2000 Mohamed a haya un tras- 
lado pa Oficina di Monumento 
y a wordo poni na disposicion 
di Fundacion Fondo di Monu¬ 
mento na unda e’la fungi como 
Director Interino. Na aha 2001 
Mohamed a regresa bek na Ofi¬ 


cina di Monumento na unda e ta 
encarga cu maneho y alabes ta 
dirigi buitendienst di Oficina di 
Monumento. Su funcion actual 
ta “Beleidsadviseur” y e ta ala¬ 


bes Director Interino di Oficina 
di Monumento. 

Mohamed a celebra su 35 aha 
den servicio di gobierno hunto 
cu su coleganan na Oficina di 


Monumento. E ta un trahador 
ehemplar y ta e deseo di Oficina 
di Monumento cu e por eherce 
su trabao akinan pa hopi aha 
mas. 




!tl?at you like 




but for me, 

islm^na wincss^n^ lov^j^ocl 1 bless you so 
Sniæmi num^DCit n^nappmc s s ^ of t h c family 


Mirto Granad llo lo 
Representa Tiara Air 
na Venezuela 


HAPPY 7 m BIRTHDAY HALENA 


Granadillo y Gerente Comercial, Benta y Mercadeo, Camilo 
Muyale, na e Centro di Servicio di Tiara Air na Sun Plaza, 
hunto cu representantenan di benta di e compania Zarina 
Faarup y Darsy Kelly. 

MIRTO Granadillo, ex-Director di Aruba Tourism Authority na 
Latino America, awo ta trahando cu Tiara Air como representante 
di e compania na Venezuela. 

Tiara Air ta hopi satisfecho di por a recluta un ehecutivo expe- 
riencia, bon respeta y hopi cualifica pa encabesa e expansion di 
Tiara Air na Venezuela y mas despues, Sur America, Muyale a 
declara. 

Granadillo tabata na cabes di Aruba su promocionnan di benta y 
mercadeo na Latino America, for di 1976 pa 2006, y tin contacto 
excelente den aviacion y e comunidad viahero, pa loke ta e parti 
sur di mundo. 

E ta domina e idiomanan ingles, spano, hulandes, portugues, 
brasilero, frances, y naturalmente su propio papiamento, y e 
ta perfectamente capas di traha na Las Americas na nomber di 
Tiara Air. 

Educa na Mexico, Santo Domingo y na Cornell University, Merca, 
Granadillo ta treciendo un cantidad di talento pa agrega na e 
inteligencia comercial y experticio di Tiara Air cu ya caba ta 
spectacular. 


To our preciouslliul?Angel Kalena 
Happy 7th birthdayJMama. 

You are our preciou?, You are our angel. 
You are our gift from God. 

You are the love of our life. 

We love you so much & wish you the 
best always. 

God piease bless our Angel, Kalena 
Love, Mommy & Daddy 

Tottiiieess.. 

HAPPY BIRTHDAY S AYANG! 

I love you so ve ry much^tnd cann ot 
believe that you're already 7 f years old. 

I hope that you enj oy|y mi5birthda >j 
sayang. Be^a good girjjand have: 


Kalena, otro aha ta bay pasando, 
bo ta birando un mucha muhengrandi 
Mas grandi, mas ta ser exig i dilbo?æmo| 
mucha muher, pa pens a riba lPofiutUTOr 
Logico e mas impor^^SSe^Sd^ta? - 
educacion. 

Awe riba bo cumplean psl 
gradiciendo Dios cu 7dun~a j 
Dios bendicionabo y mas^^ms^h^j3adi^ 

Abe 

Happy Birthday to darling! 

We miss you very much and wariti vduitp; 
come and visit us soon in Texas, so tnag 
we can take you to "Incredible Pizza". 
Hope you have a nice birthday. 

Love and Kisses 

Auntie Sheila and Unde Paul (Shark) 


mm iieu«caia#i« 


»i« vj u m w m 111 w 


WishmgyoTra^^^l^el^nd wonderful 7TH 
birthday and may all y ouricl rcarns^æmG^c^^ 
Love, 

Uncle Othman and Auntie Rini 

John vd Biezen, miembro di AVP 

Caso di landslaboratorium ta un otro escandalo 

di Gabinete Oduber 4 



GABINETE Oduber 4 ta bai 
den historia como e gabinete 
mas escandaloso cu Aruba a 
yega di conose den historia di 
gobernacion na Aruba. 

Ta conosi den comunidad cu tin 
un investigacion ta tumando 
lugar den e caso di e desapari- 
cion di fondonan di Landslabo¬ 
ratorium. 

Fondonan entre 5 pa 10 miyon 
florin segun declaracionan 
procedente di Ministerio Pub- 
lico. Te na e momento aki un 
persona ta cargando cu tur e 
culpa aki, mientras cu e minis¬ 
ter en cuestion, Sr. Candelario 
Wever, ta trata di desmenti 
qualkier acusacion den su direc- 
cion. Pero e realidad di e caso 


aki ta cu Minister Wever, cu ta 
Minister di Salubridad Publico 
y Minister di Finansas, Nilo 
Swaen, tabata debidamente na 
altura di un rapport cu Centraal 
Accountants Dienst a emiti ari- 
ba 17 di februari 2006, caminda 
dicho instancia di gobierno ta 
conclui cu e leynan di contabili- 
dad no ta wordo sigui. 

Segun e ley di contabilidad 
ta ser rekeri un Ministeriele 
beschikking na momento cu 
e suma di 100 mil florin ser 
surpasa. 

Tambe ley di contabilidad ta 
prescribi cu mester busca ofer- 
tanan adicional, pues no bay 
tras di un oferta. Minister 
Wever no a cumpli cu ningun 
di e 2 puntonan aki. 


Minister Wever tabata na altura 
cu Landslaboratorium a paga e 
suma 14.5 miyon florin na un 
compania cu yama, Mediquip, 
cu ta un compania cu no ta in- 
scribi na Camara di Comercio, 
segun Centraal Accountants 
Dienst. 

Partido AVP ta dispone di prue- 
banan cu recientemente ainda 
a ser cumpra na e compania 
fantasma aki. Y e dolor di tur 
esaki ta cu pueblo ta paga un 
compania cu ta cobra tres biaha 
mas caro pa nan productonan. 
Ta strano cu Minister Wever 
despues di tur e escandalo aki, 
dudosamente ainda ta negocia 
cu e compania fantasma aki. 
No solamente ta kita remedinan 
for di nos grandinan, no sola¬ 


mente ta introduci e medida 
di cobramento pa para auto na 
hospitaal, pero awor ta sigui 
mal usa placa di pueblo pa- 
gador di belasting pa negocia 
cu un compania fantasma cu 
ta cobra 3 biaha mas caro cu 
qualkier compania. No ta basta 
cu ta asota e pueblo di Aruba cu 


tanto medida pero awor ta usa 
placa di pueblo pa haci negoshi 
cu ta dudoso y sigur cu ta contra 
di conclusionan di Centraal Ac¬ 
countants Dienst. 

Ta bon pa pueblo ta na altura 
cual ta e abusonan cu ta tu¬ 
mando lugar cu e placa recauda 
di belasting y BBO. 


Ta pospone fecha di rifa di Insight Seminars 

Aruba Foundation 



DESPUES di un exitoso semi- 
nario habri y e presentacion 
di e premiere local Spiritual 
Warriors - The Movie cu tabata 
completamente bendi, Insight 
Seminars Aruba Foundation 
riba su plan anual tabatin pro¬ 
grama un rifa cu mester a tuma 
luga diadomingo 3 augustus 
2008. 

Pero lamentablemente esaki no 
a tuma luga, por medio di e no- 
tificacion aki Insight Seminars 
Aruba Foundation kier a anun- 
cia cu esaki a wordo posponi pa 
dia 6 september 2008. 

E motibo pa cual Insight Semi¬ 
nars Aruba Foundation a po¬ 
spone esaki ta uno cu a cay 
for di nan alcance, a surgi un 
situacion delicado cu no por a 
wordo remedia den corto plazo 
y a opta pa pospone esaki pa 
otro fecha. 

Insight Seminars Aruba Foun¬ 
dation den su programa anual 
a prepara e seminario Insight 
Teens, pa cual tin un entusi- 
asmo enorme y e grupo cu lo 


asisti esaki ta uno hopi grandi 
superando tur espectativa. 
Pesey, pa sigui presenta e tipo 
di seminarionan aki cu ta ayuda 
hobennan conoce nan mes 
un tiki mas, semper mester 
di fondo necesario pa cubri e 
gastonan cu tin p’e tipo di semi¬ 
narionan aki. 

Fundacion Aruba Insight Semi¬ 
nars cu su version pa adolecente 
tambe kier a senala cu nan si- 
guinte seminario pa hobennan 
lo ta dia 13 te cu 16 di augustus 
2006. E seminario Teen Insight 
ta dirigi pa hobennan di 14 pa 
18 aha di edad. Insight Teens 
ta un workshop excitante, ‘em- 
powering’ y masha bunita dis¬ 
ena pa yuda hobennan haci uso 
di nan inteligencia, creatividad 
y conocemento pa crece y desa- 
roya positivamente. 

Asina nan por construi, hunto 
cu nan mayornan, un relacion 
mas alegre, haya mas confi- 
ansa den nan mes y logra exito 
personal. 

Tambe e hobennan ta siha con 


pa crea e bida cu nan kier dor 
di dialoga den grupo, duna y 
ricibi “feedback”, weganan pret, 
ehercicionan di relahacion y 
visualisacionnan creativo. 

E seminario ta enfoca riba 
diferente punto cu kizas e ho¬ 
ben (bo yiu) no a yega na dje 
ainda of eventualmente e tin’e 
caba, pero esaki lo yud’e por 
ehempel: 

1 - Haya mas autoestima y 
confiansa den bo mes, 2 - Hisa 
bo motivacion, 3 - Mehora 
comunicacion efectivo en gen¬ 
eral, 4 - Construi fortalesa 
interno, 5 - Desaroya mas co- 
operacion cu otronan, 6 - Haci 
bo habilidadnan di liderasgo 
mas fuerte, 7 - Comunicacion 
habri, 8 - Desaroya relacion 
cu mayor, educador y amigo- 
nan, 9 - Explora bo potencial, 
discubri bo puntonan fuerte y 
gosa un mundo!, 10 - Acepta 
mas responsabilidad, 11 - Crea 
resultadonan positivo na luga di 
culpa otronan, 12 - Experencia 
un seminario exitante, ‘empow- 


ering’ y pret pa hobennan cu ta 
tuma luga rond mundo. 

Un grupo hopi grandi di hoben 
local cu a atende e Seminario 
Insight Teens a senala lo si- 
guiente: “Insight a duna’mi un 
cos cu mi a haya lo mas impor- 
tante y esey ta felis cu mi mes 

.”. “Mi relacion cu mi famia 

y amigonan a crece den uno di 

amor, respet y honestidad.” 

“Insight ta un programa cu 
no tin palabra na mundo pa 


describi’e. E amigonan nobo cu 
mi a haya eynan ta esunnan cu 
nunca mi lo lubida y cu semper 
lo mi recorda y cuida “. 

Insight Seminars Aruba Foun¬ 
dation un biaha mas kier a 
gradici tur esnan cu a cumpra e 
rifa e comprension p’e situacion 
cu a surgi. Y pa esnan cu kier 
sa algo mas di Insight Teens bo 
por yama libremente 594-2897 
- 594-6087 of tambe bo por 
manda un E-mail na aruba in 

Musico Antiano deteni pa violacion 
sexual di su propio nieto 

Pa: Godfried Adem 


AMSTERDAM - Un homber 
yiu di Corsow hopi conoci bao 
di Antianonan na Hulanda a 
keda deteni pa autoridadnan 
di unidad di delito contra 
moral di e Cuerpo di Polis 
di Haaglanden (Den Haag y 
becindario) debi cu el a viola 
su propio nieta di apenas 12 
ana di edad. E detencion aki 
a tuma lugar siman pasa. 

Segun informacionnan cu nos 
a ricibi lo a traslada e homber 
aki caba pa un Huis van Be- 
waring na Hoofdorp unda 
ne momentonan aki e ta den 
aresto preventivo y en espera 
di tratamento di e caso aki. 

E homber aki di inicial J.B. 
di 58 ana di edad lo mester 
tabata tene relacion sexual 
ya caba pa aigun tempo cu 
su nieta kende tin 12 aha di 
edad. 

Ironia ta cu e homber aki 
kende ta musico y cantante ta¬ 
bata pa aigun tempo ta bishita 
un Misa Cristian (no Catolico) 
na Den Haag unda e tabata un 
masha bon Cristian y te hasta 
tabata contribui cu su tocanan 
tocando musicanan Cristian 
den e misa aki. 

E homber aki kende tin un 
banda di reflexion na Hu¬ 
landa tabata sa toca tambe na 
fiestanan Antiano/Arubiano y 
tambe den varios ocasion den 
publico. 

E banda ta uno masha gusta 
bao di nos Antiano y Arubi- 
anonan di edad media. 

Den ananan 60 y 70 e homber 
aki hunto cu su ruman homber 
tabatin un banda hopi conoci 
na Corsow cu hopi fama tam¬ 
be. 

E tabata conoci tambe como 
un playboy na Antia y debi 
na su aspecto Latino-Italiano 
tabata sa di haya hopi muher 
na su rudia. 

P’e tur e hechonan aki mester 
bisa cu ta hopi t’esnan cu a 
repudia e forma con e homber 


aki a usa su propio nieto pa 
sasia su sabor sexual. 

Na Hulanda ta varios ocasion 
bo ta tende di casonan di rela¬ 
cion sexual sea obligatorio o 
bolunatario cu sa tuma lugar 
entre pariente y famianan 
Antiano y Arubiano unda 


menornan di edad ta bira 
victima. 

Ta parce cu nos hendenenan 
ora cu nan bay biba na Hu¬ 
landa ta lubida nos norma y 
balornan y ta actua di forma 
inmoral y aunke cu nan ta 
Cristian tog ta parce cu diabel 
ta core nan tras. 


Diabierna madruga polis a 
cobra basta boet atrasa 

POLIS a sigui cobra boet diabierna madruga y a haya 4 persona na 
cas cu a paga 850 florin na boet. Polis a bishita a bishita 11 cas. 
Un di e personanan no tabata na cas, mientras cu uno a bay KIA. 
4 Persona a muda. Polis ta sigui cobra boet den e dianan cu ta 
sigui. 


Ladron ta bebe cerbes y ta 
horta den cas 


ASISTENCIA di polis a wordo pidi na un cas na Catiri diasabra 
madruga pa 2.30, unda un habitante di un cas ta bisa polis cu 
ladron a haci fiesta den su cas. E ta bisa polis cu pa 12’or el a sali 
un rato y a laga su cas sin lus y tur caminda sera. 

Ora cu ela bolbe den careda di 2.30 di madruga, el a haya e cas 
tur na lus, y el a ripara cu el a haya bishita di ladron. 

Mesora na momento cu el a drenta cas, el a mira cu e ladronnan a 
bebe cerbes den su veranda y despues tambe den su kamber. Nan 
a bay cu su laptop preto marca Acer, color preto y tambe un DVD 
player, color shinishi. El ta bay duna keho di ladronisia. 


1 4 1 Mementomori Funeral Home N.V. 

jR & Yolanda - Leo - Eugene 

ut M Tel: 5833358 - Fax: 5837711 


“ Senor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. ” 

Ps. 23:1,2,3 


A fayece cristianamente: 

Julio de Mey 

Acto di entiero lo wordo anuncia 
despues. 




Mementomori Funeral Home H.V. 

Yolanda - Leo - Eugene 
Tel: 5833358-Fax: 5837711 


Cu inmenso tristeza na nos curazon, pero conforme cu boluntad di 
Dios, nos ta participa fayecimento cristian di nos: esposa, mama, wela, 
bisawela, ruman y tantadi: 



Sra. Aura C. Lake-Spencer 

tambe conoci como: “Mamy Lake” of “Auchi” 
19 december 1928 - 2 augustus 2008 

Na nomber di su: 


casa: Johannes Lake 

yiunan: Ruby y Eric Rafael-Lake 

Glenroy y Mirna Lake-Kock 
Osmar y Wini Lake-Ras 
Eric y Edwina Lake-Geerman 
f Glenda Lake 
Albert y Editha Lake-Wolter 
Ellen Lake 

Alvin y Jeanise Lake-Tromp 
Astrid y Karel Dirksz-Lake 
Gwendolyn Lake 
Lisa Dielingen 

rumannan: sra. Ninita de Lannoy y famia 

sr. Walter Spencer y famia 
sr. Hubert Spencer y famia 
sra. Melinda Cortez y famia 
sra. Consuelo Spencer yfamia 

swa y cunanan: sra. Edna Martin y famia 

sra. Ruth Richardson y famia 
sr. Victor Lake y famia 

nietonan: Jonathan, Jelitza, Gregory, Suhael, Jerrianne, 

Regene, Jennifer Joally, Albert, Brian, Roger, 
Rachel, Christopher, Ericson, Linelsa,Timothy, 
Erishka, Aimee, Robin, Nigel, Alex, Christopher, 
Angelina 

bisanietonan: Kaylee, Amira, Alysee, Ruzheina 

sobrino y sobrinanan, primo y primanan, comer y compernan, ihanan 

personanan hopi yega na cas: Irena, Nelly, Tisha, Mimi, Judith, Milda, 
Mirlanda, Ligia, S asha, Ela, Aixa y varios mas. 

Nos ta pidi nos disculpa si nos por a lubida di mensiona un of otro 
persona hopi ayega na e defunto 

famia: Lake, Spencer, Toppenberg, de Lannoy, Cortes, 

Escalona, Martin, Richardson, Arrindell, 

Peterson, Rafael, Kock, Ras, Geerman,Wolter, 
Tromp, Dirksz, Tjen A Kwoei, Holmond, 
Dielingen, Rincones, Cardoze, Croes, Jacobs, 
Becker y demas famia na Hulanda, Curacao, 
Bonaire, St.Maarten y Merca. 

Lo aprecia presencia di famia, bisina y conocirnan pa asisti na e acto di 
entiero cual ta tuma lugar diamars 5 di augustus 2008 pa 4’or di atardi 
saliendo for di Misa Fatima na Dakota pa Santana central na Sabana 
Basora. E resto mortal lo ta reposa for di l’or di merdia den Misa 
Fatima na Dakota. 


Adres pa condolencia: Mementomori Funeral Home 

Dialuna 4 di augustus 2008 di 7'or pa 9'or di 
anochi 


Despues di entiero lamentablemente no por ricibi bishita di condolencia 
na cas. 

Homber a morde orea di 
persona cu kier a bay cu 
haula di canario 

ASISTENCIA di polis a wordo pidi diabierna pa 9’or na un cas 
na Boegoeroei, unda tabatin un problema entre un tata y su yiu 
muher H.C. naci na Aruba di 29 aha. 

E yiu muher ta bisa polis cu el ta mudando y el a haya problema cu 
su tata, como cu e kier a bay cu un canario cu su tata a dune, pero 
e tata no tabata di acuerdo cu esey. 

E tata D.C. naci na Aruba di 79 aha, a bis’e cu el a cumpra e parha 
y e ta dune cuminda. Ora cu e amigo di H.C. a coy a haula pa pone 
den auto, e tata a rabia y a bay riba dje. 

Dor cu e no por a kita e haula for di D.V., el a morde su orea, cu a 
sangra masha tanto mes. 

Ambulance a bin n’e sitio y a trata D.V. E tata mes a core bay den 
direccion nort, despues cu el a caba di comete su acto. Polis a bisa 
D.V. si e kier e por bay duna keho, pero e mester bay poli prome 
p’e haya un carta y despues e mester bay warda di polis. 


STICHTING VOOR VOLKSHYGIENE VAN 

Het Wit Gele Kruis Aruba 

Sinds 1959 ten dienste van de Arubaanse gemeenschap 
Tel: 5824444/Fax: 5824411 


Dn 333 MæE 


HlNDEGOIflN 


Diabetis tipo 2 ta worde trata cu dieta,movecion y 
pildornan. 

Ta importante pa bo tuma e pildornan na hora... 
prome cu of durante e cuminda. 

Tuma e pildornan tur dia y nunca stop di tuma bo 
remedi sin consulta cu bo docter. 

Ta sosode tambe cu hendenan cu tin diabetis 
tipo 2 mester worde trata cu insulina! 


Pa mas informacion : 582-4444 


TA BENDE 


TERENO 

EINGEDOM 

9K5M"na 
Tania Leendett. 
Prijs 113.000 parnas 
inforimcion 
yama 5931082 


TA BENDE 


Hyundai 
Getz 2005 

Automatic y cu Airco 
Pa mas informacion 
yama nos na: 

Cel: 5940448 


Otro sistema pa horta, busca 
problema y core bai cu tas 

DIASABRA madruga pa 2.30, e muher M.K. naci na Aruba di 33 
aha, a bay Warda di Polis di Playa y ta haci denuncia di ladronicia 
di su tas, den cual tabatin placa y tambe su documentonan. 

E ta bisa polis cu e tabata den e lugar cu su casa y a pone su tas riba 
e toonbank. Un persona a drenta den e negoshi y a cuminsa papia 
palabra di abuso cune. El a puntra e homber kico ta su problema 
y e homber a conteste cu un mokete den su boca. 

Su casa cu a mira locual cu a pasa a bringa cu e homber. Despues 
di e pelea, el a mira cu su tas a disparce. 

Supuestamente e homber lo a forma un problema p’e haya chens 
di horta su tas. 

Hulandes a purba pasa biyete 
di 100 dollar falso 

PRESENCIA di polis a wordo pidi diasabra madruga na un 
nightclub, unda e homber naci na Hulanda M.E. v.d S. di 22 aha 
a purba di pasa 100 dollar falso. 

Despues cu el a kere cu el a logra pasa esun di prome, el a bay 
purba su suerte cu di dos biyete di 100 dollar falso. Ora cu polis 
a yega nan ta papia cu e cahera, kende a bisa cu el a pasa un 100 
dollar caba, pero nan a kibre. 

Pero ora cu el a bini cu di dos si 
nan a yama polis. Polis a detene 
y a hibe warda di Playa. 


TA BUSCA 



noticia@awemainta.com 


Tel: 583-1400 
Fax: 503-1444 


TA BENDE 


UN DOUBLE TIER 
KEYBOAD STAND 
SEGUNDAMANO 
AWG 300,- 

Yama: 749-7669 


ESTILISTA 

Pa un cita yama 

586-8829 


TA BUSCA 


Pa cumpra set 
di reem 15 of 
individual 

Tel: 5858413 
Cel: 9659065 


Resultado di Loterio 


LDTTDCATOCH 


DIASABRA 02 

9379 

1172 

2106 


DIADOMINGO 03 

3867 

9133 

5793 


ZUAC 

DIASABRA 02 9071Taurus 

DIADOMINGO 03 6699 Leo 


^S|i 


w 

A 


BIGF0UR 

SIPER F0UR 

Sto. DCMING0 

DIASABRA 02 

DIADOMINGO 03 

DIASABRA 02 

DIADOMINGO 03 

7469 

2267 

5856 

1054 

1922 

0847 

2641 


Joker 31 


LDTfODDA 03-10-14-16-27 


UXTORCRICA 

05-18-20-27-42-53 


□A 

DIASABRA 02 

0490 
3356 
. 7388 

RIO 

DIADOMINGO 03 

4520 

0294 

5147 

CCF 

DIASABRA 02 

. 8425 
9567 
7558 

*sew 

DIADOMINGO 03 

5148 

2342 

7456 


pervicio pa Comunidad 

Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Botica Oduber 
Pariba di Brug: Botica San Lucas 

h Dokter na Warda m 

Pabou di Brug: dr. Albarez 
Pariba di Brug: dr. Bonderie 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Polis I 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor ITokoT Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Con pa yuda un persona iritabel 

Ora bo kier duna conseho na un persona riba un 
eror cu e'la haci of riba cierto defecto den su 
character, e miho manera ta pa haci'e na e mes 
manera cu porc'i spina ta haci amor: hopi 
cuidadosamente. 

Hopi biaha ta dificil pa habri wowo di un amigo of 
familiar riba nan mes fayonan. Y ta mas riscante 
ainda pa discuti un eror na e manera cu un mayor 
lo anda cu su responsabilidadnan. Bo ta core e 
riesgo di worde ataca, aunque bo motivacion ta uno 
honorabel y bo ta preocupa pa e interesnan di e 
otro persona.. Permitimi ofrece un sugerencia cu 
quizas por yuda den ehecucion di un tarea delicado 
asina. E derecho pa critica mester ta algo cu bo 
merece, te hasta ora e conseho ta contructivo y 
desesperadamente necesario. Prome cu bo haya e 
derecho pa entremete den auto-estima di un otro 
persona, bo mester demostra respet p'e como 
persona. Bo mester inverti tempo y esfuerzo den su 
bida den un ambiente di amor y carino, y cu calor 
humano.Ora un relacion di confianza a worde 
construi cuidadosamente, lo bo a merece e derecho 
pa discuti un topico potencialmente delicado. 

Unavez e motivacionnan a worde clarifica, bo por 
pasa bo sugerencia y criticanan poco poco den su 
direccion. Pero, mientras bo ta haciendo esey, tene 
na cuenta cu aigun persona, aigun caminda lo 
desea di drecha aigun di bo fayonan tambe. 



Guyabastraat 4, Dakota Tel: 582 4748 



JU41P 

PA TUR FIESTA 
PA MUCHA 

YAMA 

5923523 / 5838769 


Homber a menasa cu acto 
terrorista si no baha prijs 
di gasolin 

UN supervisor di WEB ArubaN.V. diabierna anochi banda di 8.30, 
ta yama Warda di Polis y ta bisa cu un persona a menasa di bay 
comete un acto di terrorista. Dicho persona a bisa e supervisor 
na WEB, cu tur caminda na mundo, prijs di petroleo a baha cu 
excepcion cu na Aruba. 

Dicho persona, kende no a ser identifica, ta bisa e supervisor cu 
si den tres dia, e prijs di gasolin y otro productonan no baha, e ta 
bay comete un acto di terrorista den un mall dilanti e hotelnan 
grandi y cu esaki lo tin un efecto hopi mas desastroso cu esun di 
Nataly Holloway. 

E supervisor na WEB a duna polis e number di telefon, como na 
WEB Aruba N.V. nan tin caller ID y sa tur persona cu e yama. 
Polis tin direccion y tambe nomber di e persona cu a yama. E lo 
haya bishita di polis p’e contesta riba su menasa. 

Homber ta horta diesel den 
oranan di madruga 

DIABIERNA madruga polis ta haya informacion cu e conocido 
di polis C.R. v/d B. naci na Aruba di 38 ana, a horta gasolin for di 
un di e vehiculonan den Parke Arikok. 

E bewaker a bisa polis cu el a bay cu un jerrycan blau den cual 
el a horta e diesel. Ya cu polis conoce adres di C.R. polis a bay su 
cas y a topa cune. 

E tabatin e jerrycan hunto cune y tambe un slang. Polis a nota cu 
ainda e tabata hole diesel. Polis a detene y a confisca tanto jer¬ 
rycan como slang. 


TIPO Dl C AMBI O OFICIAL 

Valido pa 04 Augustus 2008 


Placa Extramero 

BankPaperen 

Vissden, Cneque 
RasChequeen 
Q/er Bæki ngen 

Benla 

na 

Pltiico 

US Dollar 

177 

178 

180 

CAN Dollar 

171 

173 

175 

Engelse Pond Sterling 

3.46 

3.51 

3.57 

ZAitseræ Frank per CHF. 100 

169.66 

170.38 

171.18 

NedArt Olden perANG. 100 

9600 

100.00 biljetten 100.20 
(tq/oÆtboeking 100.00 

J apanæyen perj PY. 10.000 

164.16 

165.66 

167.32 

Elid per ÆU. 100 

274.87 

277.38 

280.17 



Provision di Devisa 1.3% 
Segun artic ulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

|fi)ArieS 21 Mrt- 20 Apr 

Aclarea un situacion compleho y 
malcomprendementonan, revela secretonan cu 
ta pasando den bo cabez. E limpieza di bo cas 
personal lo aliviabo di presionnan innecesario. 

fÆS au ro 21 Apr - 20 Mei 

Tin un oportunidad pa un encuentro 
nobo cu un potencial fuerte pa potencia of 
intimida amistad. Lo bo por conoce e persona 
aki den un evento social of cultural nobo. 

^^Geminis 21 Mei- 20 Jun 
m Tendencia na anochinan sin 
drumi ta kibrabo hopi, demasiado 

trabao a kita bo energianan cu lo 

bo por recupera cu ehercicio activo. 

Cancer 21 jun - 20 jui 

No permiti cu otronan kibrabo ora bo 
yega cu ideanan of inspiracion nobo. Si bo 
pense promer, lo bo ripara cu probablemente 
esnan cu ta criticabo no ta bale la pena. 

Leo 21 Jul - 20 Aug 

Bo bida amoroso ta bira 
full pa mihor. Atardi lo ta ideal pa un 
encuentro romantico. Condicionnan 

ta perfecto pa un compromiso mayor. 

J Virgo 21 Aug- 20 Sep 

Bo ideanan ambicioso lo lagabo keda 
keto, pero e otronan tin hopi di bisa. Como cu bo 
ta spobrepasa e oposicion aki, exito ta birando 
e skina. 

Libra 21 sep- 2 ookt 

No tin negoshi manera esun 
di bo mes, pense bon awe y no purba 
tuma over probelamanan di otro. 
Lo bo ta mas feliz di e forma aki. 

Scorpio 21 okt - 20 Nov 

Como cu bo ta pensa den biaha leu, por 
ta bo ta lubida di aprecia e cosnan y personanan 
cu bo ta laga atras. Conta bo bendicionnan awe. 

Sagitario 21 n ov - 20 Dec 

Finalmente, bo bida social activo ta 
lagabo hala rosea y goza di e placernan simpel 
di bida na cas. Tareanan domestico ta favoreci 
ta dunabo gran satisfaccion y relahacion. 

Capricornio 21 Dec 20 j an 

Aunke soledad no ta loke bo ta busca 
regularmente, bo por dedica un tiki tempo pabo, 
probechae periodoakial maximo pa pensa riba bo 
futuro den terminonan di metanan a largo plazo. 

Aquarius 21 j n 2 Feb 

No rechaza un invitacionsorpresivo, e la 
yegainesperadamenteyportinconsecuencianan 
interesante den bo bida amoroso. 

jfcl Piscis 21 Feb - 20 Mar 

Descanso y relahacion cu bo a adopta 
recientemente ta lagabo den forma excelente 
pa un evento extraordinario awe. Pone tur 
bo energia den nan, pasobra lo tin mas cu 
probablemente resultadonan positivo. 

Marriott Care Foundation ta nombra 
Gina Heyliger como presidente 



DIA 31 di juli ultimo, Gina Hey¬ 
liger, assistant Marketing Man¬ 
ager di Stellaris Casino a worde 
nombra presidente di Aruba 
Marriott Care Foundation. Hey¬ 
liger a worde instala pa Candy 
Mitchell, anterior presidente 
di Marriott’s Care Foundation, 


den Grand Ballroom di e hotel. 
Mitchell tabata presidente di 
e fundacion pa ultimo tres 
ananan, y den e funcion aki 
a enfoca riba proyectonan di 
caridad, apoyando organiza- 
cionnan dedica na mucha, an- 
ciano y cuido di adicto riba nos 


isla. Tanto Candy como Gina ta 
asociadonan cu ta cu Marriott 
pa 13 ana caba. Mitchell awor 
lo continua su carera otro ca- 
minda na Aruba. 

Durante e cambio di Hunta di 
Directiva di Care Foundation, 
e team completo di Jong Aruba 
drenta e Ballroom pa presenta 


e resultado di e ultimo esfuerzo 
di Marriott Care Foundation. 
Tur e hobennan tabata bisti 
cu uniform nobo, color cora, 
cu a worde patrocina pa Care 
Foundation. Na 2007 y 2008, e 
atencion special di Care Foun¬ 
dation ta enfoca riba apoyo di 
proyectonan di mucha. 


Nos Mundo Loco 


Turista ta bula 
pa pais robes 

Un familia bayendo pa un siman di 
vakantie na Lanzarote, ta di regreso 
na nan cas despues cu un confusion 
a pone nan bula pa Turkia. 

Charles Coray, su casa Tania y nan 
yiu muher Phoebe di 9 aha no a 
realisa e eror te ora nan a ateriza 
y e stewardes a bisa: "Bon bini na 
Turkia.” 

Nan e ser duna e boarding pass 
robes pa e ground handler na e 
aeropuerto di Cardiff. 

E familia Coray, di Uanishen, Cardiff, 
a book un vakantie all inclusive for di 
First Choice y tabata suppose di bula 
pa Arecife, Lanzarote. 

Pero enbes di esey nan a haya nan 
mes na e aerpouerto di Bodrum, 
Turkia unda nan mester a paga 
$20 pa persona pa un visa promer 
di por a aborda un otro avion bek 
pa Cardiff. 

Charles a bisa: "nos tabata mitar 
na soho y no a realisa cu e mucha 
muher na e bali a pone nos riba e 
avion robes.” 

E familia a bula bek pa Cardiff 
despues cu tabatin lugar di regreso 
pa Turkia. Charles a bisa cu nan no 
kier a pasa nan vakantie na Turkia. 

"Nos awor ta gebook riba un vakantie 
similar pa Ibiza. Mi yiu a mira e potret- 
nan den e brochure y ta contento 
atrobe” Charles a bisa. 

"Mi lo double check nos boarding 
pass pa asina nos no haya e mesun 
eror atrobe!” 

Un vocero pa e ground agent Servi- 
sair a pidi disculpa pa e eror cometi y 
a bisa cu e trahador cu a acepta nan 
riba e vuelo equivoca a ser suspendi 
for di su trabao te otro aviso. 

Un vocero pa First Choice tambe 
a pidi disculpa y a bisa cu e familia 
lo recibi nan placa completo mas 
cualkier otro gasto cu nan mester 
a paga. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Boluntad, posibilidad y obligacion: 

Tres aspecto importante den maneho di WEB 


Pa: Mario Lopez 

Unda tin boluntad tin un caminda 
pa soluciona tur problema. Esaki ta 
un deber cu nos tur y muy especial 
nos gobernantenan mester cumpli 
cu n’e awor p’asina alivia e dolor 
cu nos pueblo ta pasa aden pa 
motibo di e prijs impagabel di awa 
y coriente. 

Na manera di bisa ‘tin mil y un 
formå 7 pa haci esaki, pero falta di 
boluntad y pasobra hopi bes esnan 
cu tin cu tuma decisionnan no ta 
debidamente informa p’e experto- 
nan envolvi. 

Mi tin cu ripiti cu ta bon conoci 
cu for di e 110 mW cu Aruba ta 
demanda actualmente na coriente 
pa su uso, tin e siguiente alterna- 
tivanan pa reduci costo halto di 
e combustibel ‘fuel oil 7 cu esaki 
ta rekeri 

Presente tin na Aruba: 
Actualmente ya ta factibel pa por 
saca for di lama (deep sea cooling) 
10 mW cu e hotelnan lo bay usa 
pa nan refrigeracion. Un sistema 
cu ta ya caba ta den desaroyo na 


Corsow. 

Nos tin un dump cu ta produci 
suficiente material cu por usa pa 
combustibel p’asina por produci 
tambe pa poco 10 mW na electrici- 
dad y den combinacion por usa pa 
produci alabes awa potabel. 
Molina di biento, un alternativa 
rendabel cu por contribui facil¬ 
mente na 20 of mas mW na cori¬ 
ente. 

Energia for di solo cual nos no 
mester descarta cu por contribui 
grandemente na baha e consumo di 
‘fuel oil 7 cu ta keda usa pa genera 
coriente segun e sistema conven- 
cional bao di cual WEB ta genera 
coriente. 

Por haya for di Colombia of Ven¬ 
ezuela: 

Gas cu lo reduci e gasto di e fu- 
eloil na WEB segun informacion 
cu 40%. 

Electricidad directo, manera esaki 
ta entrega na isla Margarita via 
un duet, por keda haci tambe pa 
Aruba. 

Si tin boluntad por yega na acu- 


erdonan cu e dos paisnan aki y na 
un garantia internacional p’asina 
sigura nos un continuo entrega di 
e combustibel of energia directo 
rekeri. WEB gradualmente lo por 
deshaci di su machinnan bieu cu 
tin mas di 60 ana y mantene e 
cantidad di e unidadnan instala 
n’e capacidad responsabel pa duna 
nos e garantia cu den cualkier prob¬ 
lema mayor WEB mes por produci 
e demanda di Aruba. 

Nos problema mayor t’e obligacion 
cu WEB hunto cu NIB a mara Aruba 
na dj’e. Aruba tin e obligacion pa 
paga e centenares di miyon cu a 
keda inverti na WEB den e sistema 
convencional pa falta di vision riba 
e desaroyo mundial di petroleo. 
Pues awor pueblo tin cu paga prijs 
astronomico pa su utilidadnan y 
gobernantenan den futuro cer- 
cano mester tin curashi pa cambia 
e rumbo cu Aruba ta maneha e 
problematico aki. 

E pregunta t’awor: Si pa falta di 
vision of pa mal maneho awe Aruba 
ta den e debacle aki, nos por apunta 


dede riba e culpabelnan di esaki? 
Si esnan culpabel tin e derecho di 
tin salarionan miyonario mientras 
cu pueblo a keda sunu debi n’e 
gastonan impagabel di su uso di 
tanto awa y coriente? 

WEB no ta un compania cu por 
compara cu un multinacional 
cu ta procesa petroleo y cu ta 
gana biyones di dollar pa ana 
cu por permiti salario halto pa 
nan dirigentenan, kendenan a 
keda converti den ‘company-men’. 
WEB ta un compania di utilidad 
cu ora di problema financiero, 
Gobierno tin obligacion pa subsidia 
esaki, anto ta ki argumento ta usa 
pa hustifica e maneho salarial cu 
ta aplica na WEB? 

Manera hopi bes bisa cu Elmar 
den su structura actual no tin 
derecho di existi. Elmar cu ta un 
distribuidor di coriente mester 
tin e mes un structura cu e de- 
partamento di distribuicion di 
awa cual ta subordina na WEB su 
dirigentenan. Pueblo awor mester 
haci e pregunta ta dicon tanto mal- 


gastamento di placa den e stuctura 
luerativo cu Elmar ta mantene? 

E pregunta Cardinal ta awor: Si 
Aruba tin e experticio y e posibili¬ 
dad pa trece cambio den e maneho 
di energia, pero debi n’e obligacion 
financiero cu nos tin cu NIB, nos 
tin di acepta e situacion actual? 
Of boluntad di gobernantenan 
cu curashi pa cambia esaki lo por 
triunfa? 

Loke mi ta menciona aki riba ta 
conta tambe pa APA, AAA, AZV, 
O.M. y no lubida e motibo cu a 
duplica salario di tanto Minister 
y Parlamentarionan na augustus 
1997 y tampoco e efeeto di nieve 
cu esaki tabata tin den e cuerpo di 
ambtenaar. 

Aruba por mihor y por reina hus- 
ticia social riba Aruba na unda tur 
ciudadano ta haya loke realmente 
e merece segun nos desaroyo eco- 
nomico, pero locura y egoismo di 
esnan cu ta na poder ta domina e 
pueblo ‘carne’ cu ta indoctrina y 
consecuentemente ta acepta tur 
cos p’e garnachi cu e ta ricibi. 


Pa cumpli cu e ultimo parti di 
construccion, mayoria entrada pa 
Parke Arikok ta sera pa publico 


PA motibonan di construcion 
den Parke Nacional Arikok, 
parti final di e proyeeto finan- 
cia dor di Union Europeo, ger- 
encia ta pone na conocemento 
di pueblo y usuarionan di 
Parke Arikok en particular cu 
for di dialuna 4 augustus te 25 
augustus 2008 tur entrada p’e 
Parke lo ta sera cu excepcion 
di parti pariba cu por drenta 
via Vader Piet pa Boca Prins 
te cu Dos Playa y bolbe sali 
via e mesun camindanan aki, 
por yega na tur e grotnan sin 
problema. 


No tin entrada via San Fuego, 
via Sero Arikok, via Yamanota, 
via Quadarikiri bin pa Yaman¬ 
ota, via caminda cu ta bai Dos 
Playa bin pa San Fuego. 

Tur entrada ta wordo indica 
cu borchi y ta pidi pa carga un 
poco pasenshi y no drenta du- 
rante cu e lugarnan ta sera ta 
bay tin construcion intensivo 
y cu machinnan pisa tanto riba 
caminda cu n’e edificionan, no 
hala e borchinan un banda y 
drenta tog. 

Parke Arikok ni e contratista 
ta responsabel pa danonan 
cu bin ni personal y/of ma¬ 


terial cu pasa tras di e bari- 
cadanan. 

Gerencia ta pidi pueblo y usu¬ 
arionan dispensa pa cualkier 
strobamento, pero asina por 
traha mas eficiente y sin pe- 
liger p’e bishitantenan. Man¬ 
tene n’e instrucionan di e 
borchinan y e Park Ranger- 
nan, esaki ta pa bo mesun 
seguridad. 

Danki di antemano si por pasa 
esaki pa nos, pronto lo bin un 
conferecia di prensa pa cu 
final di proyeeto. 


Xpresa bo mes 

Lotto pa deporte mester trata 
tur hende igual 

DIRIGENTENAN di Lotto, boso mes no ta hana cu e no ta eerlijk 
p’esun cu gana na cas ta hana e premio regular y esun cu ta den 
e studio di TeleAruba ta gana un premio extra? 

Corda cu pa euminsa, henter e pueblo cu ta hungando bingo no 
por ta hinca den studio. 

Hopi hende pa un of otro motibo no por bay personalamente, sea 
dor di salud, transportacion etc. etc. of kizas kier hunge nan cas 
hunto cu gran parti di famia, manera boso mes ta propagandando 
den boso clip riba television. 

Esaki ta un descrepancia pa nos specialmente pa nos grandinan 
cu no por sali, sea for di cas of for di un bejaardentehuis y kizas 
hospital, dus mester trek e cos aki recht dor di sea ta aumenta e 
premio igual cu esun den studio of ta paga un premio y no ta haci 
un diferencia na unda bo ta. 

Corda un cos bon, e idea di e bingo ta hopi great p’esnan cu pa un 
of otro manera no por bay un casino pa hunga, pero si euminsa 
haci e cosnan aki 

boso lo bai perde hopi di boso clientenan y esey ta wordo papia 
caba den pueblo. 

Publico ya a cuminsa inscribi caba 


The Cinemas ta introduci su Super Card pa su clientenan 


Spaar punto pa ricibi productonan y entrada gratis 


“E ta un forma pa nos gradici 
nos clientenan y honra nan 
lealtad na nos” asina Richard 
de Veer, encarga cu maneho di 
The Cinemas na Aruba a cum¬ 
insa bisando. E gerente di The 
Cinemas a anuncia nan “Super 
Card” specialmente pa aman- 
tenan di cine. Esaki a sosode 
durante un evento diasabra 
ultimo dilanti The Cinemas at 
Renaissance Marketplace. 

No tabata mucho tempo pasa cu 
MetaCorp, e compania madre 
di The Cinemas a haci un inver¬ 
sion cuantioso cu 6 sala nobo na 
Paseo Herencia Mali. Cu esaki, 
Aruba awor tin 13 screen di 
pelicula. Cu e inversion grandi 
aki, amantenan di cine awor tin 
mas opcion ora nan kier mira un 
bon pelicula. 

“Nos ta contento di anuncia cu 
for di dia nos a habri e salanan 
nobo, cu e mercado di cine a 


crece mas ainda. Nos ta or- 
guyoso di por a trece mas hende 
pa The Cinemas, y pesey awor 
nos kier honra nan lealtad y 
sosten”, di acuerdo cu Richard 
“Turi” de Veer. 

“Ta for di basta tempo caba nos 
ta trahando riba e producto 
aki y finalmente nos ta cla pa 
presente na comunidad. E ta 
un carchi cu ta premia lealtad 
di nos clientenan, specialmente 
e amantenan fiel di cine” asina 
de Veer a splica durante e en- 
cuentro cu prensa. 

Tur hende awor por inscribi pa 
bira miembro di The Cinemas 
cu nan “Super Card”. Esaki ta 
un carchi riba nomber di e cli- 
ente cu e lo mester “swipe” cada 
bez cu e cumpra un entrada pa 
The Cinemas, na cualkier un 
di nan. Cada bez cu e pasa e 
carchi, e ta bay ta acumulando 


puntonan cu e por intercambia 
pa productonan den The Cin¬ 
emas manera popcorn, Coca 
Cola, sandwich y mas. 

Fuera di productonan, e miem¬ 
bro lo por intercambia su pun¬ 
tonan pa carchinan di entrada 
tambe. Pa esnan cu a probecha 
y a inscribi diasabra ultimo riba 
e prome dia, a ricibi un total di 
20 punto adicional. 

“Corda bon cu e carchi aki ta 
gratis. Djis Bo mester aplica pe 
na The Cinemas at Renaissance 
Marketplace of na The Cinemas 
at Paseo y bo por cuminsa spar 
punto. E idea ta pa Bo spar mas 
punto posibel cu na caminda lo 
beneficia Bo den forma di en- 
tradanan gratis, productonan, 
etc. Den futuro nos lo haci mas 
campana tambe, pues ta pidi 
tur hende pa keda pendiente” 
asina Richard de Veer a termina 
bisando. 

























































